Putinin yeni seksual sevgilisi (FOTO)\nPutinin yeni seksual sevgilisi (FOTO)\nRusiya prezidenti Vladimir Putinin yeni sevgilisinin olması haqda məlumat yayılıb.\nBAKU.WS məlumat verir ki, 62 yaşlı Rusiya lideri ilə 39 yaşlı keçmiş boks üzrə dünya çempionu Natalya Raqozina arasında sevgi münasibəti olduğu deyilir.\nRusiya prezidenti ilə Natalya arasında sevgi münasibəti haqqında iddialar keçən həftə Soçidə təşkil olunan sambo üzrə Beynəlxaq turnirdən sonra yayılıb. Putinlə Nataliya yanaşı oturub söhbət edərkən görüntüləniblər.\nRusiya mediasında yayılan şəkillərdə xanım idmançı Putinə baxaraq gülümsəyib. Bəzi saytlarda 1,70 boyu olan Putinin 1,81 boyu olan Nataliyanın yanında kiçik göründüyünü də yazılıb.\nNataliya 2009-cu ildən etibarən karyerasına son qoyub və hazırda heç bir yarışa qatılmır. Fəaliyyəti müddətində bir çox beynəlxalq turnirlərdə iştirak edib, dünya çempionu adını qazanıb.\nSeksual idmançı kimi tanınan Nataliya Putinin münasibət qurduğu iddia edilən ilk idmançı deyil. Keçən il bədii gimnast Alina Kabayevanın Putindən İsveçrədə uşaq dünyaya gətirdiyinə dair şayiələr yayılmışdı.\nPutin və Medvedevdən maraqlı istirahət (VİDEO) Dünyanın ən seksual qadın idmançıları (FOTO) Azərbaycanlı idmançı Useyn Boltdan irəlidədir Holdinq rəhbərinin seksual qızı Azərbaycana gəldi (FOTO) “Terek”in vitse-prezidenti : “Azərbaycanda yaxşı pul verirlər” Putin Azərbaycan tarixinə heyran qaldı Bakıda polis kapitanını bıçaqladılar Leyla Əliyeva qız anası oldu (FOTO)\nТеги: Vladimir Putin Rusiya prezident idmançı boksçu Natalya Raqosina


Koronavirusun delta variantı ABŞ-da yoluxma hallarının kəskin artmasına səbəb olub\nCons Hopkins Koronavirus Resurs Mərkəzinin şənbə günü verdiyi məlumata görə, ABŞ-da avqustun ilk həftəsində bir gündə 107,000-dən çox yeni koronavirusa yoluxma faktı qeydə alınıb.\nABŞ-ın Xəstəliklərə Nəzarət və Profilaktika Mərkəzi müqayisə üçün 7 İyunda ABŞ-da bir gündə 10,000-dən çox yeni COVID-19 hadisəsinin qeydə alındığını bildirib.\nKoronavirus infeksiyalarında artım yüksək yoluxucu delta variantının ABŞ -da sürətlə yayılmağa davam etməsi ilə əlaqədardır.\nCDC Direktoru Roşell Valenski bu həftənin əvvəlində CNN-ə verdiyi müsahibədə bildirib ki, hökumətin paylaşdığı statistikalar COVID-19-a yoluxma hallarının eynilə yanvarın əvvəlindəki kimi gündə bir neçə yüz minə qədər arta biləcəyini göstərir.\nYanvarın əvvəlində gündə təxminən 250,000 infeksiyaya çatdıqdan sonra yoluxmalar iyun ayında azaldı, lakin ABŞ-dakı yetkin insanlar peyvənd olunduğu dövrdə belə artmağa başladı. Associated Press agentliyi xəbər verir ki, ABŞ-dakı yetkinlər insanların 70%-dən çoxu ən azı qismən peyvənd olunub.\nCons Hopkins Mərkəzinin məlumatına görə, ABŞ-da gündəlik ölüm hallarının sayı yeddi gündə orta hesabla cümə günündən etibarən son bir həftə ərzində 270-dən təxminən 500-ə yüksəlib.\nCons Hopkins Koronavirus Resurs Mərkəzi bildirib ki, ABŞ-da 166,2 milyondan çox insan və ya əhalinin 50.6% -i koronavirusa qarşı tam peyvənd olunub.\nAssociated Press agentliyinin verdiyi məlumata görə, ABŞ-ın Alabama və Mississippi ştatları ən aşağı peyvənd nisbətlərinə sahibdir. Bu bölgədə xəstəxanaya yerləşdirilmiş COVID-19 xəstələrinin sayı 50% artaraq gündə 17,600-ə çatıb.\nÖtən həftə CDC tərəfindən koronavirus pandemiyasının milli episentri adlandırılan Florida ştatında şənbə günü COVID-19 hallarının sayına görə daha bir antirekord qeydə alınıb.\nCDC Floridada cümə günü 24 saat ərzində 23,903 yeni yoluxma faktının qeydə alındığını bildirib. Bu, pandemiya başladığı vaxtdan bəri Floridada bir gündə ən yüksək rəqəmdir. Bir həftə əvvəl, iyulun 30 -da ştatda 21,683 yeni COVID-19 yoluxma halı ilə antirekord qeydə alınıb. Koronavirusun delta variantı Floridada və ABŞ-da yoluxma hallarının artmasına təkan verib.


Bu il Qax Damazlıq İpəkçilik Stansiyasında ilk dəfə elit ipəkqurdunun yemlənməsi də həyata keçirilir -\n18:45 | 18 May, 2020\nBuilki mövsümdə Qax rayonunda 445 kümçüyə 860 qutu ipəkqurdu paylanılıb. Bunun 620 qutusunu damazlıq elit, 240 qutusunu isə hibrid sənaye ipəkqurdu təşkil edir. Hazırda Qax rayonunda damazlıq elit ipəkqurdunun yemlənməsi ilə 395 kümçü, hibrid sənaye ipəkqurdunun yemlənməsi ilə isə 50 kümçü məşğul olur. Bu il ilk dəfə olaraq stansiyanın özündə yerli istehsal hesabına hazırlanmış damazlıq elit ipəkqurdunun yemlənməsi prosesi də həyata keçirilir.\nBu barədə AZƏRTAC-ın bölgə müxbirinə Qax Damazlıq İpəkçilik Stansiyasının direktoru Əkrəm Fətəliyev məlumat verib.\nMüəssisə rəhbəri bildirib ki, damazlıq elit ipəkqurdu toxumu bu il stansiyanın özündə hazırlanıb. Toxum inkubasiya olunduqdan sonra ondan nümunələr götürülüb, hər nümunədə olan toxumlar sayılıb və dirilməyə qoyulub. Nəticənin çox yaxşı olduğunu vurğulayan direktor deyib: “Biz ipəkqurdunun yemlənməsinə digər kümçülərdən 10 gün əvvəl başladıq və nəticə çox yaxşıdır. İpəkqurdlarından 98 faiz dirilmə əldə olunub. Hazırda ipəkqurdu barama sarımağa başlayıb. Baramanın ölçüsü, orta çəkisi, ipək faizi çox yüksəkdir. Gələcəkdə kümçülərimizi özümüzün istehsal etdiyimiz yüksək məhsuldar ipəkqurdu toxumu ilə təmin edəcəyik”.\nƏkrəm Fətəliyev bildirib ki, ötənilki mövsümdə rayonun kümçüləri tərəfindən istehsal olunan damazlıq baramadan 5 min qutu ipəkqurdu toxumu hazırlanıb. Bu il həmin toxum Çindən alınaraq ölkəmizə gətirilən 15 min qutu hibrid ipəkqurdu sənaye toxumu ilə birlikdə inkubasiya olunaraq respublika kümçülərinə paylanılıb. Cari mövsümdə stansiyada 15-16 min qutu ipəkqurdu toxumunun hazırlanması nəzərdə tutulur. Beləliklə, yaxın iki ildə respublikanın ipəkqurdu toxumuna olan tələbatı yerli istehsal hesabına tam ödəniləcək, daha xaricdən toxum gətirməyə ehtiyac qalmayacaq.\nQaxlı fermer: Gübrələrin güzəştli şərtlərlə səyyar satışı işimizi xeyli asanlaşdırır


Yanğının səbəb və nəticələri bəlli olub\n06:26 01 Dekabr 2020\n15:58 07.06.2017 (Yenilənib 16:50 07.06.2017) Qısa URL\nYanğın söndürülsə də, ara-sıra bəzi mərtəbələrdə yenidən alovlanmalar müşahidə olunur\nBAKI, 7 iyun — Sputnik. Xəbər verdiyimiz kimi, Bakı şəhəri, Yasamal rayonu, Şərifzadə küçəsində yerləşən məcburi köçkün yataqxanasında yanğın olub. Sputnik Azərbaycan xəbər verir ki, yataqxananın yarı hissəsi tam yararsız hala düşüb.\nYanğının söndürülməsinə Fövqəladə Hallar Nazirliyinin (FHN) yanğınsöndürən briqadası cəlb edilib. Yanğın söndürülsə də, ara-sıra bəzi mərtəbələrdə yenidən alovlanmalar müşahidə olunur. Hazırda fəsadların aradan qaldırılması üçün işlər görülür.\nYasamal rayonu, Bakı şəhəri, məcburi köçkün, yataqxana, yanğın


“Hamı soruşur ki, tapançanı niyə verdin?..“ » Xəbəri bizdən alın !\n“Hamı soruşur ki, tapançanı niyə verdin?..“\nİqtisadiyyat, Foto, |\nXalq artisti Fəxrəddin Manafovla müsahibəni təqdim edirik.\n– Kimdir axı Fəxrəddin Manafov? Qadınların sizi sevməsinə səbəb, bəlkə, elə sadəcə, yaraşıqlı kişi obrazınız və səsinizdir? Buna da aktyorcasına bir “aktyor donu” da geyindiriblər? Başqa yaxşı aktyorlar da var axı. Bəlkə, sizə olan sevgi, sadəcə, surətpərəstlikdir?\n– Buna məni tanıyan, məni sevən adamlar daha yaxşı cavab verə bilər. Mən özüm haqda deyə bilərəm ki, səmimiyyətim çılpaqdı, heç nəyi gizlətmirəm. Əgər ekrandan gözə baxıramsa, çox səmimiyəm, danışıramsa, çox səmimiyəm. Bir səbəb bu ola bilər.\n– “Təhminə” filmində “Zaur” obrazı üçün sizdən əvvəl nəzərdə tutulan aktyorun sizə məğlub olma səbəbi nə idi?\n– Məğlub olması? Bu suala ən yaxşı cavabı rəhmətlik Rasim Ocaqov verə bilərdi. Operator Kənan Məmmədov, rəssamlar, aktyorlar və yaxud bəstəkar Emin Sabitoğlu da bu suala cavab verə bilməzdi. Bu, məğlubiyyət deyildi. Sadəcə, hər rejissorun öz məqsədi, konsepsiyası, istəyi var. Və ola bilsin ki, hardasa insan faktorudu, Rasim müəllim hansısa bir ana inanıb onu dəvət eləyib, amma vaxt keçəndən – 200-300 metraj çəkdikdən sonra görüb ki, yox, istədiyinə nail ola bilməyəcək, dəyişdirib, zənnimcə. Amma mən eşitmişəm ki, orda nələrsə baş verib ki, Rasim müəllim o aktyordan imtina edib. Bir də o dövrü yadımıza salaq: bu film o vaxt ilk filmlərdən idi ki, sponsorluq, messenatlıq filan var idi – nə dövlət tərəfindən maliyyələşdirilirdi, nə də hansısa bir studiya, şirkət tərəfindən. Titrlərə baxsanız, görəcəksiniz ki, həm Türkiyədən, həm də Azərbaycandan maliyyələşdirən, bunun arxasında dayanan insanlar var idi. Və bu adamlar deyə bilərdilər ki, “mən filan aktyorun, aktrisanın oynamasını istəyirəm”. Ola bilər ki, deyiblər, sonra da alınmayıb. Mən o vaxt Livanda – Beyrutda çəkilişdə idim. İki müştərək studiya var idi – Dovjenko (Ukrayna) və Same film (Beyrut). Bir də Fransanın “Channel 3” kanalı da film çəkirdi. Mən Beyrutda filmə çəkilirdim. “Təhminə” filminin çəkiliş müddətindən iki ay keçəndən sonra kinostudiyanın həndəvərində mənə çatdırdılar ki, “Rasim müəllim sizi gözləyir”. Ondan sonra bildim ki, aktyoru dəyişdiriblər. Məğlubiyyət və ya qələbə...\n– Rasim Ocaqov sizi sınaq çəkilişlərində yoxlamaq istəyəndə demisiniz ki, “siz həmişə məni sınaq olmadan filmə çəkirsiniz”.\n– Ola bilər, belə söhbət olsun, amma tam bu formada olmayıb. Rasim müəllim məni sınağa çağıranda hiss elədim ki, burda nəsə başqa şey var. Özüm dedim ki, “Rasim müəllim, əgər bu, sadəcə, “quş qoymaq” naminədirsə, olmasın”. O, çox həssas adam idi, məni də çox istəyirdi. Dedi ki, “pulu verənlər o aktyorun çəkilməsini istəyirlər. Mən onu çəkmək məcburiyyətindəyəm. Mənim nəyə qadir olduğumu Rasim müəllim məndən də yaxşı bilirdi. İlk dəfə “Park” filminə çəkiləndə gecələr saatlarla “Yaşıl qapı arxasında” filmində çəkilən Rodion Naxapetovla mənim şəklimə baxırmış. Zövcəsi ona deyirmiş ki, “neynirsən, bu şəklə belə çox baxırsan? Elə Naxapetovu çək də. Rasim müəllim isə deyib ki, “Yox, bu uşaqda nəsə var”. Mənim xoşbəxtliyim onda oldu ki, Rasim müəllim çox cəsarətli davrandı – cavan, təcrübəsiz bir aktyoru seçib ona baş rolları həvalə etdi. O həm inanırdı, həm öyrədirdi. Bilirdi ki, mən nəyə qadirəm, nəyə qadir deyiləm. Gördü ki, film alınmayacaq, hamını inandırdı ki, aktyoru dəyişmək lazımdı və dəyişdi.\n– Deyirsiniz ki, peşənizlə bağlı verilən standart suallardan yorulursunuz. Hansı futbol komandasına azarkeşlik edirsiniz?\n– Mən gözümü açandan “Neftçi” komandasının oyunlarını izləmişəm, azarkeşlik etmişəm. Bugünkü millimizə də uğurlar arzulayıram. Vaxt gələr milli komandamız da yaxşı oyun nümayiş etdirər. “Qarabağ” komandası da gözəl oyunları ilə sevindirir.\n– Mütaliəli adamsınız. Bədii, fəlsəfi və ya başqa mövzularda hansı kitabları oxuyursunuz?\n– Siz imtahana çəkirsiniz məni? Bu, sevmədiyim sualdı. Əgər bir adam bu sualı verirsə, qarşındakının İQ səviyyəsini – sevmirəm bu ifadəni – yoxlayır, hansı qatda olduğunu bilmək istəyir. Elə adamlar var ki, minlərlə kitab oxuyur, amma oturub söhbət eləmək olmur. Mən çox oxuyuram və əlimə keçəni oxuyuram. Bir şey ki, kağız üzərinə yazıldı, o artıq maraqlıdı.\n– Bəlkə, heç İQ səviyyənizi yoxlamaq üçün deyil, sadəcə, tamaşaçınız üçün sizin nə oxuduğunuz maraqlıdır?!\n– Mən bu gün əlifbanı da oxuyuram.\n– Mənə maraqlı gəldi ki, çağdaş ədəbiyyatımızın nümayəndələrindən, bəlkə, kimisə oxumusunuz. Çünki adətən, onları oxumaq üçün elə bil, yaşlanmaqlarını gözləyirik. Hansısa aktyor, müğənni heç, hətta yazı-pozu adamlarının özləri də çox vaxt gəncləri oxumağa vaxt ayırmır. Məsələn, yazıçı Anar etiraf edir ki, mən gəncləri çox oxumuram.\n– Xeyr, bu, səhv düşüncədi. Məni o insanlarla bir sıraya qoymayın. Təxminən, anladım söhbət hansı tərəfə gedir. Mən hər şeyi oxuyuram – çağdaşı da, əskini də. Mənim bir dostum var – Elman. Sənətə-filan aidiyyəti yoxdu, başqa bir sahənin adamıdı, sadəcə, kitabsevərdi. O, tez-tez Rusiyaya, Almaniyaya gedir, oradan mənə rus dilində olan, çətin tapılan kitablar gətirir. Bu yay mən elə kitablar oxumuşam ki, burda onların heç birini tapmaq mümkün deyil.\n– Əksər vaxtlarda filmlər əsəri olduğu kimi canlandırmaqda çətinlik çəkir. Siz obrazların təbiiliyini qorumaq üçün çox canfəşanlıq eləmisiniz, yoxsa sadəcə, alınıb? Zəhmət, yoxsa istedad?\n– Belə bir söz var: “Süpürgədən də güllə çıxa bilər”. Təbii ki, çalışmasan, heç nə alınmır. Ümumiyyətlə, “alınıb-alınmamaq” söhbəti təsadüfi xarakter daşıyır. Hərçənd ki, dünyada təsadüfi şey yoxdu, hər şey zərurətdən doğur. Hətta daşın damdan yerə düşməsi də təsadüfi deyil – vaxt keçir, yağış yağır, külək əsir və daşın düşməyi zəruriləşir. Elə deyil?\n– Rəhmətlik müəllimim Vaqif İbrahimoğlu bu sənətə gələndən məni teatrda peşəkarlığa sövq edib. Kinoda isə Rasim Ocaqov. Yəni mən hansısa bir işi götürəndə onlarla məsləhətləşmişəm. Bu gün Rasim müəllim yoxdu, Ramiz Həsənoğlu var, hansı ki, mən bu yaxınlarda onunla Anar müəllimin ssenarisi əsasında “Bakıxanov” rolunu oynadım. Fəxrəddin müəllim əgər hansısa işə başlayıbsa, onu eləməlidi. Aktyorluq bədahətən olan bir sənətdi – matematik cəhətdən zərrə-zərrə yığılma bir sənətdi. Bunu mən bilirəm – bunu mənə öyrədiblər. Başqa aktyorlar edir-etmir, bilmirəm, öz işləridi, amma mən əlimə aldığım işi axıra çatdırıram. Əvvəlcə rejissordan soruşuram ki, nə istəyir, hara yönəltmək lazımdır və s. (Mən istəmirəm terminlərlə danışım, çünki deyəcəklər, “başlayıb ağıllı-ağıllı danışmağa”. Amma heç olmasa, “konsepsiya” sözünü deyə bilərəm). Mən konsepsiyanı bilmədən işləyə bilmərəm. Mən canlandırdığım obrazın paradiqmasını bilməsəm, səhnəyə çıxmaram. Mən peşəkaram, bu da təsadüfi deyil, hər şeyi qura-qura, yoluna qoya-qoya gətirib bu səviyyəyə çıxarıram.\n– Pafos yoxdu sizdə – nə oynadığınız rollarda, nə də danışığınızda. Belə olmasına çalışırsınız, yoxsa elə bu cürsünüz?\n– Bu sual məni maraqlandırdı, çox gözəl sualdı. İlk növbədə bu, mənim öz təbiətimdən, mənə keçən tərbiyədən, ata-anamın mənə dediyi nağıllardan, mənim doğulduğum və uşaqlıqda olduğum mühitdən, yan-yörəmdə olan insanların mənə, mənim də onlara olan münasibətimdən, daxili mədəniyyətdən, sonradan isə Vaqif İbrahimoğlu kimi bir müəllimimin olmasından irəli gəlir. Yəni məndə pafosun olmaması çox təbiidi. Pafos olan yerdə mən özümü çox pis hiss edirəm, qaçıram o yerdən. Çünki qeyri-səmimiyyəti xoşlamıram. Mən çox səmimi insanam.\n– Pafos qeyri-səmimiyyətdir?\n– Bəli, pafos qeyri-səmimiyyətdir. Məsələn, bu, işıqdı, mən demirəm ki, bu, Günəşdir. Əlimdəki telefondursa, bu başqa bir cihaz deyil. Qarşımda olan insandırsa, onun gözləri ilə söhbət eləməliyəm, libası və yaxud başqa bir şeylə yox. Pafos nəyinsə arxasında gizlənməkdi. Məsələn, deyirlər, filankəs “xarizmatik” bir insandı. Mənim üçün xarizma insanın üzündə, gözündədir – əgər insanın daxili mədəniyyəti, düşüncəsi, ağlı, zəkası simasında cəmlənibsə, o, xarizmatik adamdır. Əgər bu şeyləri gizlədibsə, təbii ki, o, xarizmatik adam deyil. Səmimi adamlar çox xarizmatik olur. Çünki o, cəmiyyət arasında da, özü ilə tək qalanda da, eynidir, dəyişməyə ehtiyac görmür. Qısası, pafos və mən...\n– Əks qütblərsiniz?\n– Bəli, bəli...\n– Təzadlı adamsınız.\n– Axı bir dəfə özünüz etiraf eləmisiniz ki, bir gün kinostudiyada – dəhlizdə Rasim Balayevlə rastlaşmısınız və bir-birimizin yanından keçəndə Rasim bəy sizə ehtiyatla salam verib. Sonra da fikirləşmisiniz ki, “o mənimlə niyə belə ehtiyatla salamlaşdı?”\n– Mən, sadəcə, onu deyə bilərəm ki, mənim daxilimdə nə varsa, üzümdədi.\n– Maraqlıdır, materialist düşüncədəsiniz, yoxsa idealist?\n– Mən rasional olsaydım, aktyor olmazdım. Aktyorlar çox emosional olurlar. Təbii ki, mən idealistəm. Dünyanın o biri üzünə də, bu biri üzünə də inanıram, materialist ola bilmərəm.\n– Ən məşhur filminiz – “Təhminə” filmi...\n– O, mənim üçün deyil, sizin üçün – tamaşaçılar üçün ən məşhur filmdi.\n– Olsun. Bu filmin adını çəkəndə yazıçı Anardan, rejissor Rasim Ocaqovdan çox, filmin əsas qəhrəmanı olan “Təhminə”dən çox sizin adınız çəkilir.\n– Siz öz məqalənizdə mənə vermək istədiyiniz bütün suallara cavab tapmısınız, ehtiyac yoxdur.\n– Mən o məqalədə əsərdən danışmışam.\n– Amma konsepsiyasını gətirib çıxarmısınız filmə. Məsələn, Rasim müəllimin başqa bir filmi var: “Ölsəm bağışla”. Orda da, qəhrəman tapançanı verir və ölür. Kim görür, soruşur ki, niyə tapançanı verdin? Deyirəm, tapançanı verməsəydim, məni öldürməsəydilər, sən heç o filmə baxmazdın, baxsan da, yadında qalmazdı. “Təhminə”də də elədi. İnsan oğlu nağılı çox sevir, çünki nağıldır, gerçəklik deyil. Bütün həyatımız boyu – gözümüzü açandan yumana qədər gerçəkliyi də çalışırıq nağıl eləyək. Yaşayışımızı da, davranışımızı da, hətta evdə mübahisə olandan sonra da çalışırıq onun sonunu nağıla çevirək ki, axırı yaxşı qurtarsın. Bu baxımdan “Təhminə” yaddaqalan bir film oldu. Hər kəs orda nağıl gözləyirdi və nağıl da oldu. Bəs nəyə görə nağıl oldu, baxmayaraq ki, Təhminə ölür, Zaur başqası ilə evlənir? Filmin sonunda Zaurun arvadının verdiyi siyahını oxumasında nağıl elementləri var idi.\n– “Nağıl elementi” deyəndə nəyi nəzərdə tutursunuz orda? Məncə, o real, mental Azərbaycan ailəsi ilə bağlı kiçik bir epizod idi.\n– İnanın ki, Azərbaycanda, Yeni Zelandiyada və yaxud Almaniyada olsun, sevgi, münasibət – hamısı eynidi, heç biri mentalitetə baxmır. Sadəcə, qadağa, tabu – olar-olmaz məsələsi var. Əsər elə bir dövrdə yazılıb ki, burda hansı mentalitetdən söhbət gedə bilər? Bu, sadəcə, Zaurun zəifliyi, cəmiyyətdən qorxması – ata-anasının nə deyəcəyindən çox “cəmiyyət nə deyər” düşüncəsi idi. Bu gün şəhər doludu elə uşaqlarla. Mən hərdən müşahidə edirəm. Bir də görürsən, şəhərdə qol-qola gəzirlər, amma hiss eləyirəm ki, bu oğlan sabah artıq “nəyisə” əldə etdikdən sonra, o qızdan ayrılıb gedəcək. Zaurlar çoxdu...\n– “Kefli İsgəndər”, bir də “Otel otağı”ndakı “Kərim” kimi bir obraz... Həm çılğın, həm də xaraktercə sakit bir obrazı oynamaq...\n– İndi mən desəm ki, “mən Kefli İsgəndəri oynamışam”, mənim üçün ayıb olar. Siz “Qəm pəncərəsi” filmini nəzərdə tutursunuzsa, mən orda Anar müəllimin yazdığı ssenari əsasında olan filmdə “İsgəndər” rolunu oynamışam. Ümumiyyətlə, Anar müəllimin bütün filmləri maarifçilik xarakteri daşıyır. Əgər fikir vermisinizsə, onun filmlərində aktyorlarla yanaşı qeyri peşə sahibləri də çəkiliblər – bəstəkarlar, rejissorlar, hətta jurnalistlər də. Anar müəllim bir dövrün, bir epoxanın parıldayan insanlarını yığıb film çəkir və bir müddət sonra bu film çox qiymətli olur. Hələ onun təkcə bədii tərəfini demirəm, Azərbaycan ədəbiyyatının parlaq simaları olan şəxsiyyətlərin xatırlanması baxımından deyirəm. Hər əsərdən parçalar verərək nə demək istədiyini çatdırır. Ona görə də Mən “Kefli İsgəndər”i oynamışam” deyə bilmərəm. O ki qaldı “Otel otağı”na, bu gün mənə desəydilər ki, “bu günə qədər oynadığın rollardan hansını bir daha oynayardın?” Mən məmnuniyyətlə, “Kərim” obrazını deyərdim. Əsas yaş etibarilə, deyirəm. Filmin çəkilişindən bir xeyli müddət keçib, indi mən o obraza tamam başqa cür yanaşardım. Bir də Rasim müəllimdən bir xahiş eləyərdim ki, türkoloq müəllimə olan münasibətini dəyişsin. Çünki orda yalnız Kərimin qızının xoşbəxtliyini istəməsi ön planda dayanır. Mən onda Rasim müəllimə dedim ki, bu obrazın peşəsinə aid olan bir an görmürük. Dedi, nə təklif eləyirsən? Dedim, İstanbulun hər addımı tarixdi. Gəlin gedək bir muzeyə, uçulmuş, dağılmış bir yer tapaq.\n“Kərim orda hər şeyi unutmuş halda nəsə yazır-yazır. Birdən kimsə soruşur, “əfəndi, neyləyirsiniz burda?” Kərim deyir, “bir dəqiqə, mane olma”. O, yazdıqca da qulağına səslər gəlir, uşağının xoşbəxt olması üçün işləyib pul qazanmalı olduğunu unudur və öz dünyasına qapanır. Muzeyin işçisi pul verib, sonra muzeyə girə biləcəyini deyəndə, sanki, reallığa qayıdır”.\nBelə bir şey təklif elədim, oturduq yazdıq da Rasim müəllimlə. Amma təəssüflər olsun ki, bələdiyyə gəlib dedi ki, “bu gün bazardı, burda çəkiliş edə bilməzsiniz”. O hissə filmdə olsaydı, Kərimin peşəsini daha da açardı. Onun türkoloq kimi çıxışları-filan verilir, amma təfərrüatı ilə deyil.\n– Razıyam, məişət səpkisində olan məsələlər ön plana çıxıb. Təhminə qədər hansı qadını qısqanmısınız?\n– Mən hətta sevmədiyim qadınları da qısqanıram. Belə çıxır ki, “Mən və mən”. Məndən başqa heç kim olmamalıdır!\n– Bəli, eqodur. Tam ürəkdən yaza bilərsiniz ki, “Mən çooox eqoist bir insanam”. Hətta özüm də fikirləşirəm ki, belə olmaz, bu dərəcədə eqoist olmaq olmaz.\n– Adətən, tanınmış adamlara sual verəndə elə cavab verirlər ki, sanki, bunlar 50-60 illik həyatlarında bircə qadın və ya kişi seviblər, bu da onların həyat yoldaşlarıdır. Bəlkə, evdə olacaq davadan qorxurlar?\n– Təbii ki, mümkün olmayan şeydi.\n– 40-50 il eyni adamı, eyni templə necə sevmək olar axı?\n– Bağlılıq başqa şeydi. Mən bu günə qədər yalnız öz zövcəmə bağlı olmuşam, onunla da yaşayıram. Bir dəfə olub, bununla da bitib gedə bilər. Deyim ki, belə də olacaq, bu da düzgün deyil, həyatdı, hər şey ola bilər. Elə bir şey baş verə bilər ki, onu yalnız Allah bilir. Bu, əlbəttə, düzgün deyil.\n– Sizin azadlığınız sərhəd tanıyır? Məsələn, bəzən teatrda improvizələr edirsiniz, rollardan kənara çıxmalarınız olur. Bəzən hətta bunu “xuliqanlıq” adlandırırsınız. Roldan kənarda – xarakterinizdə də bu var?\n– Əlbəttə. Əgər elə olmasaydım, teatrda “o qələt”i eləyə bilməzdim. (gülür) Teatrda tamaşa gedə-gedə – vacib bir anda bir də görürsən ki, kimsə telefonla danışır və ya əyilib yanındakı ilə söhbət eləyir. Düzdü, buna bəhanə gətirə bilərlər ki, “siz tamaşanı çox pis oynayırsınız”. Amma yox, o deyil. Çünki əgər mən mədəniyyət, mərifət adamıyamsa, görsəm ki, maraqsızdır, heç olmasa, baxanlara hörmət eləyərək susaram və yaxud tamaşaya gəlmərəm. Gəlmisənsə, dözüb baxmalısan. Mən bunu nəyə görə deyirəm? Çünki bu hadisələrlə qarşılaşdığım tamaşalar çox baxımlı tamaşalar olub. Elə olub ki, tamaşa vaxtı söhbət edən tamaşaçının yanında sakitcə gedib oturmuşam ki, qoy söhbət eləsin, sonra danışarıq. Hətta suallar da vermişəm, çaşıb qalıblar. Azadlıq sualına cavab verirəm. Azadlıqdan gözəl bir şey yoxdur. Mən, təxminən, 10-12 il bundan qabaq başa düşdüm ki, azadlıqdan şirin şey ola bilməz. Əgər sənin daxili azadlığın varsa, səndən xoşbəxt adam yoxdur. Əgər sən ondan qorxub, məhdudiyyət qoyursansa, çərçivəyə salırsansa, onda alınmır. Amma təbii ki, azadlığın da hüdudu var.\n– Xaos deyil yəni.\n– Bəli, hüdudu olmayanda anarxiyaya gedib çıxır. Mən, ümumiyyətlə, nə inqilabı, nə də inqilabçıları sevirəm. Çünki inqilabçılar dağıdıcı xarakterdədirlər. Yəni hər hansı bir qurumu dağıdıb yeni bir qurum yaratmaq geriyə düşməkdi, irəli getmək deyil – istər siyasi olsun, istərsə də sosial. Əgər inqilab olub Sovetlər qurulmasaydı, gör nə qədər irəli gedərdik. Quruldu və 70-80 il keçdi, təzədən dağıldı. Bir də uzun müddət lazımdır ki, zəka, fikir, anlayış, baxış yenidən dəyişsin. Buna 20-30-40 il lazımdı. Bu baxımdan mən o azadlıqdan danışmıram. O azadlığı da gördüm. Mən daxili azadlıqdan danışıram.\n– Qrup yoldaşlarınız sizin haqqınızda danışanda deyiblər ki, “biz dərsdən qaçıb harasa gedəndə Fəxrəddin deyirdi ki, yox, mən dərsə gedirəm. Belə çıxır ki, siz gəncliyinizdə standart həyat yaşamısınız – ev-dərs, dərs-ev?\n– Mən bildim siz onu hardan oxumusunuz. Onu oxuyanda mən çox təəccüb elədim.\n– Elə mən də.\n– Bəlkə də o, məni ideallaşdırmaq istəyib, ona görə elə deyib, amma elə olmayıb. Universitetdə oxuyanda mənim cəmi bir dəftərim var idi. Həmin dəftərdə bütün fənlər yazılmışdı. Əslində, dərsdən qaçmağın azadlığa heç bir dəxli yoxdu. Ümumiyyətlə, mən buna “dərsdən qaçmaq” da demirəm. “Qaçmaq” nə deməkdir?! Sadəcə, işim olanda dərsə getməmişəm.\n– Hansı rolu oynamaq istəməzsiniz? Aktyorlar, adətən, deyir, bütün rolları sevə-sevə oynayıram.\n– Artıq çəkilmiş filmlərdə?\n– Fərqi yoxdur.\n– Yəqin ki, mənəviyyatsızlığı, dağıdıcı xarakter daşıyan, psixikaya təsir edən, ümumiyyətlə, estetikadan uzaq olan rolları oynamaq istəmərəm. Kult.az


Müslüm Maqomayevin qızı: Atamın xatirəsinin əbədiləşdirilməsi üçün çox işlər görən Prezident İlham Əliyev və Birinci vitse-prezident Mehriban Əliyevaya sonsuz təşəkkürümü bildirirəm\nBakı-Şamaxı yolunda dəhşətli qəza - 5 nəfər öldü\nİstanbulun rəmzləri Azərbaycan bayrağı RƏNGLƏRİNDƏ\nAtamın xatirəsinin əbədiləşdirilməsi üçün çox işlər görmüş və görməkdə davam edən Prezident İlham Əliyev və Birinci vitse-prezident Mehriban Əliyeva başda olmaqla Azərbaycan hökumətinə sonsuz təşəkkürümü bildirmək istəyirəm.\nBunu dünyaca məşhur azərbaycanlı opera və estrada müğənnisi, SSRİ Xalq artisti Müslüm Maqomayevin qızı, hazırda ailəsi ilə ABŞ-da yaşayan Marina Maqomayeva deyib.\nO bildirib ki, bu sərəncamla Prezident İlham Əliyev bir çox həmvətənimizin arzusunu reallaşdırıb.\nM.Maqomayeva qeyd edib ki, atası ömrünün son günlərinədək Azərbaycanın həqiqi oğlu olub və vətənini mahnılarında tərənnüm edib:\n“Azərbaycan musiqisi, mədəniyyəti onun yaradıcılığının ayrılmaz hissəsi olub. Harada çıxış etməsindən asılı olmayaraq, onun çıxışlarında hər zaman Azərbaycan mövzusu səslənirdi. Onun qızı və bir azərbaycanlı olaraq, mən onun yaradıcılığının zirvəsi olan “Odlar yurdu” və “Vesenniy kray – Azerbaydjan” mahnılarını xüsusi qeyd etmək istərdim. Fikrimcə, bu əsərlər Vətənə məhəbbətin himnidir”.\nO vurğulayıb ki, atasının xatirəsinin əbədiləşdirilməsinə görə, Azərbaycan hökumətinə minnətdardır:\n“Atamın xatirəsinin əbədiləşdirilməsi üçün çox işlər görmüş və görməkdə davam edən Prezident İlham Əliyev və Birinci vitse-prezident Mehriban Əliyeva başda olmaqla Azərbaycan hökumətinə sonsuz təşəkkürümü bildirmək istəyirəm. Müslüm Maqomayevə doğma şəhərdə heykəl ucaldılması qərarı bu nəcib missiyanın məntiqi davamıdır”.\n2020-03-13 / 11:38\n26.05.2020 / 17:28\n26.05.2020 / 14:12\n26.05.2020 / 14:07\n26.05.2020 / 12:19\n26.05.2020 / 11:04\n26.05.2020 / 11:01\n25.05.2020 / 15:38\nErmənistanda bir gündə rekord yoluxma\n25.05.2020 / 14:30\n25.05.2020 / 13:22\n50% 10.3 km/hKülək\n25.05.2020 / 12:19\n24.05.2020 / 12:36\nMehriban Əliyeva Azərbaycan xalqını Ramazan bayramı münasibətilə təbrik edib - FOTO\n23.05.2020 / 22:25\n23.05.2020 / 21:11\n23.05.2020 / 19:36\n23.05.2020 / 16:00\nBu axşam Fitr bayramıdır, zəkat necə çıxarılmalıdır?\n23.05.2020 / 14:57\nİctimai işçilərin maaş kartlarının özlərində olub-olmaması ciddi yoxlanılır - Nazirlik\n23.05.2020 / 13:50\nQMİ: Sabah məscidlərdə bayram namazı qılınmayacaq


Vaxt.Az - “Komandanın xərclərini cibimdən ödəyirəm”\n10:16 | 28 avqust 2018 | Çərşənbə axşamı Məqaləyə 3953 dəfə baxılıb Şriftin ölçüsü\nŞəhriyar Məmmədyarov: “Mən nəyə qadir və layiq olduğumu çox gözəl anlayıram”\nŞəhriyar ikinci yerlə kifayətləndi\nŞəhriyar Məmmədyarovla Teymur Rəcəbovun adı yoxdur!\nŞəhriyar Məmmədyarov: “Belə davam etsə, məni ən yaxın olan dəlixanaya aparacaqlar”\nNazirlikdən Şəhriyar Məmmədyarovun şikayətinə reaksiya\n«Topaz»ın vurduğu qapaz\nQumarın Gənclər və İdman Nazirliyinə nə aidiyyəti var?\nƏziz dostlar, hər birinizə qayğınız və biganə qalmadığınız üçün ayrı-ayrılıqda təşəkkür edirəm.\nƏfsuslar olsun ki, mənim qəlbimin harayına siyasi xarakterli rəylər verilib. Bildirmək istəyirəm ki, mən canım Azərbaycanım üçün mübarizə aparmaqdan qürur duyuram və vətənimi uğurla təmsil etmək üçün hər zaman əlimdən gələni edəcəm.\nMəsələyə aydınlıq gətirmək üçün bildirmək istəyirəm ki, son 5 il ərzində aidiyyəti qurumlar tərəfindən yalnız iddiaçılar turniri üçün maliyyə dəstəyi almışam. Bu məbləğ isə yalnız bir turnirin xərclərini ödəməyə kifayət edir.\nHəmçinin milli komandanın iştirak etdiyi rəsmi yarışlar dövlət büdcəsi vəsaiti hesabına maliyyələşir.\nÜmumi il ərzində Azərbaycan şahmatçılarına ayrılan vəsaitin mənim şəxsi büdcəm kimi təqdim edilməsini ədalətsiz hesab edirəm.\nMənim şahmatdan başqa gəlir mənbəyim olmadığından və məşqlərə hazırlaşmaq, komandaya məvacib ödəmək və başqa xərcləri öz hesabıma ödədiyim üçün, məcbur olub çox sayda turnirlərə qatılıram. Bu isə həddindən artıq fiziki və zehni yük yaradır və yarışlarda effektivliyi aşağı salır.\nEyni zamanda qeyd etmək istəyirəm ki, yarışlarda qazandığım uğurlar üçün möhtərəm prezidentimiz tərəfindən dəfələrlə mükafatlandırılmışam və bunu çox yüksək qiymətləndirirəm. Bundan əlavə bəzi vəzifəli şəxslər dəstək nümayiş etdirərək şəxsən mənə kömək ediblər. Lakin yarışlarda uğurlu olmaq üçün və dünya miqyasında rəy bildirmək üçün, mütəmadi hazırlığa və maliyyə dəstəyinə ehtiyac var.\nMənimlə bərabər turnirlərdə mübarizə aparan və daha aşağı reytinqi olan şahmatçılar həm dövlət həm də fərdi sahibkarlar tərəfindən dəstək alırlar, mən isə burada özümün və komandamın yeməyini belə, öz hesabıma odəyirəm.\nHeç bir halda mənim bu fikirlərimi hansısa maddi qazanc məqsədi daşıdığını düşünməyin. Hər bir peşəkar idmançı kimi mən nəyə qadir və layiq olduğumu çox gözəl anlayıram.\nŞahmatdan uzaq olanlar üçün kiçik bir açıqlama verim, ki dünya səviyyəsində ilk 20-liyə daxil olan şahmatçının il ərzində oynayacağı yarışlara hazırlığı üçün aşağıdakı tərkibdə komandanın olması vacibdir: Menecer, 2 məşqçi-sekundant, psixoloq, fiziki hazırlıq üzrə məşqçi və təlim məşq toplantılarının keçirilməsi üçün güclü sparing partnyorlar. Bu tərkibdə komandanın saxlanması isə sözsüz ki, böyük miqdarda vəsait tələb edir.\nBiz dəfələrlə sponsorluq üçün şirkətlərə müraciət etmişik, (son dəfə 6 il əvvəl olub) lakin maraq və dəstək göstərən olmayıb. Sizlərin dəstəyi nəticəsində çoxsaylı təkliflər əldə etdim və bunun üçün həm sizlərə həm təklif göndərənlərə dərin minnətdarlığımı bildirirəm. Bu məni çox ruhlandırır.\nSonda Amerikada oynadığım turnirlərdə mənə dəstək olan hər kəsə təşəkkürlər. Bu turnirdə reytinqimi bir az da qaldırdım və 9 oyunda məğlub olmadım! Çox sağ olun!


NÜMUNƏVİ SINAQ DƏRSLƏRİ – Gəncə Dövlət Universiteti\n24 aprel tarixdə Məhəmməd Hadi adına 10 saylı tam orta məktəbdə Gəncə Dövlət Universitetinin Riyaziyyat-informatika fakültəsinin pedaqoji təcrübədə olan informatika müəllimliyi ixtisasının III kurs tələbəsi Gülnur Əliyevanın ikinci sinifdə açıq dərsi oldu. Maraqlı odur ki, Azərbaycan bölməsində təhsil alan Əliyeva Gülnur Rəhman qızı rus dilində təhsil alan şagirdlər qarşısında öz qabiliyyətini və savadını nümayiş etdirirdi.\n“Mətnlərin formatlaşdırılması” mövzusuna həsr edimiş sınaq dərsi uğurla başa çatdı. Tələbə müasir dərsə verilən tələblərdən çıxış edərək, təlimin effektli üsullarına əl atmaqla nümunəvi bir dərsin reallaşmasına nail oldu. Şübhə yox ki, Gülnur Əliyevanın belə bir müvəffəqiyyətində pedaqoji təcrübə rəhbəri İnformatika kafedrasının dosenti Gülmirə Verdiyevanın xüsusi zəhməti var.\nSınaq dərsində iştirak edənlər-Tədrisin təşkili və təlim texnologiyaları üzrə prorektor dosent Fəxrəddin Məmmədov, Riyaziyyat-informatika fakültəsinin dekanı dosent Oruc Hüseynov, Təcrübə və karyera şöbəsinin müdiri dosent Mahir Məmmədov, İnformatika kafedrasının müdiri dosent Əkrəm Aslanov, məktəbin direktoru Şahin Əzizzadə,, sinif rəhbəri Aynur Əliqızı və fənn müəllimi Şəhla Həsənova tələbənin açıq dərsindən razı qaldıqlarını bildirdilər.\nHəmin gün ikinci nümunəvi sınaq dərsi Nigar Rəfibəyli adına 43 saylı tam orta məktəbin 9-cu sinfində keçirildi. Xarici dillər fakültəsinin ingilis dili müəllimliyi ixtisasının III kurs tələbəsi Quliyeva Nüşabə Cəmşid qızı “Azərbaycanın qədim memarlıq abidəsi. Şəki” mövzusunda sınaq dərsi ilə bir daha gələcək nəsil üçün savadlı mütəxəssislərin yetişdiyini nümayiş etdirdi.\nSınaq dərsində proyektordan istifadə, dərsin izahatı ilə bağlı plakatlardan və əyani vasitələrdən istifadə, dərsin kurrikulum təlim sisteminə uyğun aparılması iştirakçılarda müsbət rəy yarartdı. ( ŞƏKİLLƏR 2015-04 yazılan 4 şəkil xarici dil)\nFakültəı dekanı dosent Əjdər Əsgərovun, Təcrübə və karyera şöbəsinin əməkdaşlarının, müəllimlərin fikrinə görə tələbə özünü olduqca sərbəst aparmış, şagirdlərə fikrini aydın, dolğun, məntiqi çatdıra bilmişdir. Bu isə hər şeydən əvvəl yeni dərsin asanlıqla mənimsənilməsinə imkan yaratmışdır.\nYUBİLYARIN TƏBRİKİ\tÇANAQQALA ZƏFƏRI – 100


Moskvada sülh müqaviləsinə hazırlıq görülür? – “Karapetyan Rusiyadadır, Azərbaycandan isə…” - Savash.org\nƏsas səhifə/Siyasət/Moskvada sülh müqaviləsinə hazırlıq görülür? – “Karapetyan Rusiyadadır, Azərbaycandan isə…”\n“Ermənistan mediası Moskvada sülh müqaviləsi ilə bağlı müzakirələrin aparıldığı iddiasını tirajlayıb. İddiaya görə, Ermənistan müdafiə naziri Arşak Karapetyanın rəhbərlik etdiyi nümayəndə heyəti Rusiyada keçirilən “Qərb-2021” hərbi təlimləri çərçivəsində Azərbaycanla sülh müqaviləsinin detallarını müzakirə edib”.\nOnun sözlərinə görə, son dövrlər Azərbaycanın siyasi-hərbi rəhbərliyindən heç kimin Rusiyaya səfər etmədiyini nəzərə alsaq, bu iddianın reallıqla məsafəsi daha da uzaqlaşır, lakin detallar maraqlıdır:\n“Sərhədin delimitasiya və demarkasiya prosesinin SSRİ xəritəsinə uyğun aparılması razılaşdırılıb;\n– Qarabağın “statusu” ilə bağlı erməni tərəfi heç nəyə nail olmayıb: bu məsələ İrəvan tərəfindən hələ də açıq saxlanılır;\n– Rusiya sülhməramlılarının Qarabağda qalma müddətinə 5 ildən sonra baxılacaq;\n– Zəngəzur dəhlizinin açılması reallaşacaq: Ermənistanın yola görə tranzit haqqı alması mümkündür;\n– Sənədin tamamlanması yanvar ayına qədər yekunlaşacaq;\nBu məqamlar Azərbaycanın Ermənistana təqdim etdiyi yekun sülh müqaviləsi proqramına uyğundur. Erməni mənbələrin sülh müqaviləsi ilə bağlı müzakirələrin aparıldığı və tirajladıqları detalların həqiqiliyi sual altındadır.\nLakin Azərbaycan-Türkiyə və Azərbaycan-Türkiyə-Pakistan hərbi təlimlərinin sülh müqaviləsi masasında Bakının əlini gücləndirəcəyi şübhəsizdir”.


Ayətullah Hüseyn Qəzvini Marneuliyə səfər etdi (Foto) » Ahlibeyt.ge\nAhlibeyt.ge » Gürcüstan » Ayətullah Hüseyn Qəzvini Marneuliyə səfər etdi (Foto)\nTarix: 14-04-2018, 20:41\nAhlibeyt.ge xəbər verir ki, bu gün İslam dünyasının tanınmış alimi, Ayətullah Hüseyn Qəzvini Marneuliyə səfər edərək müsəlmanların müqəddəs məkanlarını ziyarət edərək elm və mədəniyyət mərkəzlərində görüşü oldu.\nHəmçinin Ayətullah Qəzvini Gürcüstan Əhli-beyt (ə) cəmiyyətini ziyarət edərək cəmiyyətin işləri ilə yaxından tanış olmaq istədi.\nCəmiyyətin sədri Hacı Rasim Məmmədov hörmətli qonağa görülən işlər barədə məlumat verdi. Ayətullah Hüseyn Qəzvini cəmiyyətin fəaliyyəti ilə yaxından tanış olandan sonra və cəmiyyətə xeyir-dualarını dilədi. Görüşün sonunda bəzi mübəliğlərlə görüşən Ayətullah Hüseyn Qəzvini onlara öz tövsiyələrini etdi.\nAYƏTULLAH SEYİD HÜSEYNİ QƏZVİNİ GÜRCÜSTANIN DİNİ QURUMU İLƏ GÖRÜŞÜB (Foto)\nAyətullah Şəbistəri Qardabani rayonunu ziyarət etdi (Foto)\nAyətullah Mohsen Şəbestəri Gürcüstanda səfərdədir (Foto)\nƏhli-sünnə alimi İmam Hüseyn və Ayətullah Xomeynidən danışdı (Video)\nSeyid Əli Əkbər Ocaq Necad Gürcüstan Əhli-Beyt (ə) Cəmiyyətində qonağ oldu ...\nTanınmış İslam alimi Ayətullah Asifi dünyasını dəyişdi


İnternet folkloru, yoxsa internetdə folklor\nBakı Dövlət Universitetinin (BDU) Filologiya fakültəsində AMEA-nın Folklor İnstitutunun böyük elmi işçisi, filologiya üzrə fəlsəfə doktoru Hikmət Quliyevin “İnternet folkloru, yoxsa internetdə folklor: yanaşmalar, problemlər və perspektivlər” mövzusunda elmi seminarı keçirilib.\nFakültənin Azərbaycan şifahi xalq ədəbiyyatı kafedrasının müdiri, professor Səhər Orucova qeyd edib ki, son dövrlərdə dünya folklorşünaslıq elminin istiqamətlərindən birini internet mühitində meydana gələn folklor faktlarının öyrənilməsi təşkil edir. İnformasiya-kommunikasiya texnologiyalarının (İKT) geniş yayılması fonunda xalq yaradıcılığının yeni mühitə transformasiya olunduğunu deyən alim bu faktların öyrənilməsinin zəruriliyini qeyd edib.\nSonra məruzə ilə çıxış edən Hikmət Quliyev bildirib ki, İKT-nin inkişafı, internetin interaktiv müzakirə imkanlarının meydana gəlməsi xalq yaradıcılığı üçün yeni bir platformanın ortaya çıxmasına zəmin yaradıb. Sosial şəbəkələrin folklor yaradıcılığı üçün əlverişli mühitə çevrildiyini söyləyən məruzəçi bu proseslərin getdikcə daha da dərinləşdiyini və mədəni yaradıcılıq faktlarının çoxparametrli analizi üçün zəngin material təqdim etdiyini vurğulayıb.\nİnternetin rəqəmsal folklor faktlarının saxlanılması, ötürülməsi və əlçatan şəkildə yerləşdirilməsi mühiti olmaqla yanaşı, yeni folklor yaradıcılığı mühitinə çevrildiyini söyləyən məruzəçi məsələyə yanaşmada fərqli baxışların olduğunu diqqətə çatdırıb, problemlə bağlı dünyanın görkəmli folklorşünaslarının yanaşmalarını təhlil edib.\nMəruzəçi dünyanın və ölkənin gündəmində olan, ictimai rəyin diqqətini cəlb edən ən müxtəlif hadisələrin sürətli şəkildə folklorlaşdığını qeyd edərək bildirib ki, bu faktlar ənənəvi qəlib və sxemlər, həmçinin kollektiv düşüncə və rəy əsasında qurulduğundan onların folklor faktı kimi “tanınması” və ötürülməsi prosesi sürətlə baş verir.


“Davamlı inkişaf və ekoloji sivilizasiyanın əsasları” - AZƏRTAC – Azərbaycan Dövlət İnformasiya Agentliyi\n“Davamlı inkişaf və ekoloji sivilizasiyanın əsasları”\nBakı, 8 yanvar (AZƏRTAC). Azərbaycan Respublikasının Prezidenti yanında Dövlət İdarəçilik Akademiyasının rektoru, akademik Urxan Ələkbərovun yeni çapdan çıxmış dərsliyi belə adlanır: “Davamlı inkişaf və ekoloji sivilizasiyanın əsasları”. Azərbaycan Milli Elmlər Akademiyasının prezidenti, akademik Akif Əlizadə yeni dərsliyin əhəmiyyəti və elmi məziyyətləri barədə geniş məqalə yazmışdır. AZƏRTAC məqaləni təqdim edir.\nAzərbaycan Respublikası sürətlə inkişaf etməkdədir. Ölkənin qısa zaman kəsiyində iqtisadi və sosial sahədə qazandığı yüksək nailiyyətləri, ümumbəşəri humanitar problemlərin, XXI əsrin çağırışlarının həllinə yönəldilmiş dünya əhəmiyyətli təşəbbüsləri, gündən-günə artan beynəlxalq nüfuzu Azərbaycanı bir çox istiqamətlərdə regional və qlobal liderə çevirmişdir. Bu fakt bir çox beynəlxalq təşkilatlar, o cümlədən BMT, UNESCO, Dünya Bankı və digər nüfuzlu qurumların rəsmi sənədlərində, müstəqil ekspertlər tərəfindən hazırlanmış hesabatlarda öz təsdiqini tapmışdır. Əldə edilmiş nailiyyətlərin əsasında Prezident İlham Əliyevin həyata keçirdiyi düşünülmüş innovativ inkişaf strategiyası durur. Bu strategiyanın reallaşdırılmasında dövlət qurumları ilə yanaşı, vətəndaş cəmiyyətinin, xüsusilə Heydər Əliyev Fondu, onun prezidenti, UNESCO və İSESCO-nun xoşməramlı səfiri, Milli Məclisin deputatı Mehriban xanım Əliyevanın rolu xüsusi qeyd edilməlidir.\nAzərbaycanda qazanılmış nailiyyətlər iqtisadi və sosial sahələrdə kəmiyyət göstəricilərinin artması ilə məhdudlaşmır. Ölkədə həyata keçirilən siyasət, eyni zamanda, keyfiyyət göstəricilərinin yüksəlməsi ilə səciyyələnir. Bu, ondan irəli gəlir ki, biliyə, insan potensialına əsaslanan inkişaf ölkənin əsas prioriteti kimi müəyyənləşdirilmişdir və innovativ cəmiyyətin qurulmasına xidmət edir. Azərbaycan Prezidenti İlham Əliyevin “qara qızıl”ın insan potensialına çevrilməsinə yönəldilmiş siyasəti, bu istiqamətdə əldə edilmiş və gələcəkdə əldə ediləsi nailiyyətlər bilavasitə insan potensialının, onun bilik və bacarığının əsasını təşkil edən elm və təhsildən keçir. Ölkədə bu istiqamətlərə xüsusi önəm verilməsi, elmi təşkilatların gücləndirilməsi, yeni təhsil müəssisələrin yaradılması, mövcud ali və orta məktəblərin binalarının yenidən qurulması, bütün tədris ocaqlarının ən müasir avadanlıqla təchiz edilməsi həmin siyasətin vacib təzahürlərindəndir. Elm və təhsilin bazasının gücləndirilməsinə, eyni zamanda, yeni tədris proqramlarının, müasir dərslik və dərs vəsaitlərinin yaradılması da aid edilə bilər. Bütün bu addımlar insan potensialının inkişafına və güclənməsinə yönəldilmiş siyasətin tərkib hissələridir.\nMüasir dövrdə ölkədə müxtəlif istiqamətlərdə əldə edilmiş yüksək nəticələr və onun əsasında duran insan potensialının inkişafına yönəldilmiş siyasət ümummilli lider Heydər Əliyevin fəaliyyətinin başlıca istiqamətlərindən idi. Bu istiqamətdə həyata keçirilən siyasət çox zaman dünyada gedən prosesləri qabaqlayırdı. Məsələn, Ulu Öndər tərəfindən təsdiq edilmiş təhsil strategiyasına görə, Azərbaycan Respublikasında davamlı insan inkişafı fənninin orta ümumtəhsil məktəblərinin proqramlarına daxil edilməsi prosesinə 2001-ci ildə başlanmış və bu, Təhsil Nazirliyinin 2001-ci il 14 sentyabr tarixli 964 nömrəli əmrində öz əksini tapmışdır. 2003-cü ildə Azərbaycan Respublikasının Təhsil Nazirliyinin 175 və 688 nömrəli əmrləri əsasında orta məktəblər üçün davamlı insan inkişafına dair dünyada ilk tədris proqramı və dərs vəsaiti dərc edilmişdir. Bu sahədə Azərbaycanın birinciliyi barədə məlumat BMT-nin Nyu-Yorkda yerləşən Baş Qərargahı tərəfindən dünyaya “innovativ ideya və fəaliyyət” kimi yayılmışdır. Qlobal miqyasda isə bu prosesə 4 il sonra - 2005-ci il martın 1-də BMT-nin baş katibi Kofi Annan və UNESCO-nun baş direktoru Koişiro Matsuura arasında imzalanan sənədlə təkan verilmişdir. Bu sənədlə 2005–2014-cü illər dünya üzrə davamlı inkişaf sahəsində tədris onilliyi elan edilmişdir.\nBu məlumatlar akademik Urxan Ələkbərovun müəllifi olduğu “Davamlı inkişaf və ekoloji sivilizasiyanın əsasları” dərsliyində geniş təqdim edilmişdir. Dərslikdə ölkədə yaranmış digər innovativ ideya və fəaliyyətlər haqqında biliklərin tədris prosesinə daxil edilməsi gənc nəslin formalaşması baxımından olduqca əhəmiyyətlidir. Həmçinin “Davamlı inkişaf və ekoloji sivilizasiyanın əsasları” dərsliyi bu sahədə hələ ki, nadir əsərdir. Belə ki, hazırda ekoloji sivilizasiyaya aid dünyada digər dərsliyin olması barədə məlumat mövcud deyildir. Bu istiqamətdə biliklərin tədris prosesinə daxil edilməsi, eyni zamanda, Azərbaycan Respublikasının Prezidenti İlham Əliyevin 2013-cü il oktyabrın 24-də imzaladığı “Azərbaycan Respublikasında təhsilin inkişafı üzrə Dövlət Strategiyası”nın məntiqinə tam uyğundur.\nBu gün Prezident İlham Əliyev tərəfindən Azərbaycanda gerçəkləşdirilən və prioritet kimi müəyyənləşdirilən siyasi kurs əslində innovativ və yüksək rəqabətli qabaqlayıcı iqtisadi inkişaf strategiyasına əsaslanır. Ölkədə reallaşdırılan dövlət proqramları, müxtəlif layihələr, “Azərbaycan 2020: gələcəyə baxış” İnkişaf Konsepsiyası Azərbaycan iqtidarının sosial prioritetləri əsas tutan olduqca uğurlu innovativ inkişaf strategiyası seçməsindən xəbər verir.\nMəlumdur ki, qəbul edilmiş beynəlxalq standartlara görə innovativ tərəqqinin əsas və həlledici amili olan insan potensialının inkişaf səviyyəsini qiymətləndirmək, insan inkişafı əmsalını hesablamaq üçün üç əsas meyar nəzərə alınır: sağlamlıq, təhsil və adambaşına düşən ümumi daxili məhsul (ÜDM). Təqdim edilmiş dərslikdə bu istiqamətdə ölkəmizdə həyata keçirilən uğurlu siyasət haqqında dəqiq bilgilər – sağlamlıq üçün vacib olan müasir idman və səhiyyə ocaqlarının paytaxt və əyalətlərdə yaradılması, milli tədris şəbəkəsinin köklü surətdə modernləşdirilməsi, ÜDM-in sürətlə artması, bu proseslərin idarə edilməsi zamanı istifadə olunmuş innovativ idarəetmə texnologiyaları barədə biliklər öz əksini tapmışdır. Dərslikdə göstərilmişdir ki, bu ardıcıl siyasətin həyata keçirilməsi nəticəsində BMT-nin rəsmi hesabatlarında Azərbaycan hazırda insan potensialının inkişafı sahəsində yüksək nəticələr əldə etmiş ölkələr qrupuna aid edilir. 2010-cu ilə qədər Azərbaycan insan inkişafı sahəsində orta nəticələr əldə etmiş ölkələr qrupuna daxil idi.\nÖlkəmizdə davamlı inkişafa yönəldilmiş dövlət siyasətinin uğurları bir çox beynəlxalq təşkilatlar tərəfindən xüsusi qeyd edilməkdədir. Məlum olduğu kimi, ölkədə ÜDM sürətlə artır. Çox önəmlidir ki, bu kəmiyyət artımı keyfiyyət artımı ilə müşayiət olunur. Dərslikdə bu istiqamətdə tətbiq edilən idarəetmə texnologiyalarına, davamlı inkişafın planlaşdırılması məsələlərinə xüsusi diqqət yetirilmişdir. Məsələn, göstərilir ki, son on ildə ÜDM-in hər bir vahidinin istehsalı üçün enerji sərfiyyatı sürətlə azalmışdır. Bu isə davamlı inkişaf və yaşıl iqtisadiyyatın ən önəmli göstəricilərindən sayılan bərpa olunan və bərpa olunmayan ehtiyatların səmərəli istifadəsindən xəbər verir. Eyni zamanda, milli səviyyədə həyata keçirilən bu uğurlu fəaliyyət dünya üçün prioritet təşkil edən iqlim dəyişmələrinin qarşısının alınması baxımından da olduqca əhəmiyyətlidir. Dərslikdə göstərilir ki, BMT tərəfindən təklif edilmiş və bütün dünyada qəbul olunmuş davamlı inkişaf və iqtisadiyyatın şaxələndirilməsi səviyyəsini əks etdirən göstəricilər mövcuddur. Bu göstəricilərdən biri və ən əhəmiyyətlisi enerjinin hər bir vahidinin istifadəsi nəticəsində sənaye, kənd təsərrüfatı və xidmət sahələrində istehsal olunan məhsulun dəyəridir. Beynəlxalq müqayisələrin keçirilməsini təmin etmək, qabaqcıl təcrübənin yayılmasına dəstək vermək məqsədilə aparılan təhlillərdə enerji vahidi kimi bir kiloqram neftdə olan enerjinin ekvivalenti götürülür, istehsal olunan məhsul və yaxud xidmətin qiyməti isə ABŞ dolları ilə dəyərləndirilir.\nAkademik U.Ələkbərovun hazırladığı dərslikdə Azərbaycan üçün bu göstəricilər beynəlxalq təşkilatlar tərəfindən hesablanmış məlumatlar əsasında verilmişdir. Bu təşkilatların 2013-cü ilin sonunda yaydığı məlumatlara və dərc edilmiş rəsmi hesabatlara əsasən, ölkədə miqdarca hər bir kiloqram neftdəki enerjinin istifadəsi nəticəsində 2011-ci ildə dəyəri 7,22 ABŞ dolları olan məhsul istehsal edilmiş və yaxud xidmət göstərilmişdir. Dərslikdən aydın olur ki, Dünya Bankı tərəfindən aparılmış təhlillərə və onların əsasında dərc edilmiş rəsmi hesabatlara görə Azərbaycanda bu rəqəm əksər neft və qaz ixrac edən ölkələrin göstəricilərindən daha yüksəkdir. Bu, həm bizim yaxın qonşu ölkələrə, həm də digər qitələrdə yerləşən ölkələrə aiddir. Sözügedən göstəriciyə görə ölkəmiz bu qrup ölkələr sırasında yalnız Norveçdən geri qalır, yəni dünyada ikinci yerə yüksəlmişdir. Birinci yerdə olan Norveçdə hər bir kiloqram neftdə olan enerji miqdarının istifadəsi nəticəsində istehsal olunmuş məhsul və xidmətlərin dəyəri 10 ABŞ dolları təşkil edir. Lakin Azərbaycan Respublikasında bu davamlı inkişaf göstəricisinin artım dinamikası Norveçdən daha sürətlidir. Tələbələrin və oxucuların diqqətinə çatdırılır ki, həmin beynəlxalq təşkilatların 2003-cü ilin nəticələrinə görə hazırlanmış və dərc edilmiş hesabatlarında Azərbaycanda bu rəqəm yalnız 2,1, 2005-ci ildə isə 2,7 ABŞ dolları təşkil edirdi.\nBu məlumatlar bir daha vurğulamağa əsas verir ki, ölkə davamlı inkişaf və ekoloji sivilizasiya, onun vacib elementi olan yaşıl iqtisadiyyatın formalaşması istiqamətində inamla irəliləməkdədir. Akademik U.Ələkbərovun kitabında Azərbaycanda enerjinin istifadəsinin səmərəliliyinin 2003-cü il ilə müqayisədə 2011-ci ildə 3,1 dəfədən çox artması barədə beynəlxalq təşkilatların hazırladığı məlumatlar da işıqlandırılmış və bu nailiyyəti əldə etmək üçün ölkədə reallaşdırılan innovativ idarəetmə strategiyası, onun həyata keçirilməsi texnologiyaları barəsində biliklər əksini tapmışdır. O da qeyd edilməlidir ki, 8 il müddətində enerji istifadəsinin səmərəliliyinin 300 faizdən çox artması özlüyündə nadir bir hadisədir və müqayisə edilən ölkələrin heç birində müşahidə olunmamışdır.\nDavamlı insan inkişafını əngəlləyən amillərdən biri yoxsulluqdur. Yoxsulluqla mübarizə XXI əsrin əvvəlində Dünya Sammitində qəbul olunmuş «Minilliyin çağırışları» sənədində ən əsas məqsədlər arasında yer almışdır. Yoxsulluq problemi qlobal miqyasda bu gün də aktualdır. BMT tərəfindən hazırlanan dünya üçün 2015-ci ildən sonrakı dövrün çağırışları adlı sənədin layihəsində də yoxsulluqla mübarizə qırmızı xətlə keçən məsələlər sırasındadır. «Davamlı inkişaf və ekoloji sivilizasiyanın əsasları» kitabında Azərbaycanda yoxsulluqla mübarizə sahəsində əldə edilmiş uğurlar da öz əksini tapmışdır. Olduqca qısa müddətdə ölkədə yoxsulluq 49 faizdən 5 faizə enmişdir. Kitabda, eyni zamanda, göstərilir ki, ölkədə ümumiyyətlə yoxsulluq anlayışı dəyişmiş və bu, öz əksini yoxsulluq həddinin müəyyənləşməsində tapmışdır. Qeyd olunan fakt isə özlüyündə ölkədə həyata keçirilən siyasətin sosialyönümlü olmasından xəbər verir.\nKitabda ölkədə sosialyönümlü siyasətin həyata keçirilməsinə dair digər innovativ planlaşdırma və idarəetmə texnologiyası da təhlil edilmişdir. Bu təhlil Prezident İlham Əliyevin təşəbbüsü ilə 2012-ci ildə Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin yaradılması ilə bağlıdır. Dərslikdə qeyd edilir ki, XXI əsrin əvvəllərində Prezident İlham Əliyevin təşəbbüsü ilə məhz Azərbaycanda insan inkişafı və davamlı gəlir əldə olunması üçün dünyada yaşayış yerinə, onun əhalisinə məxsus olan ilk sosial müəssisələr yaradılmışdır. Hələ o zaman insan inkişafına əsaslanan bu təşəbbüs və qeyri-ənənəvi qərarlar dünya ictimaiyyəti tərəfindən yüksək qiymət almışdır. BMT 2005-ci ildə həmin təşəbbüsü “innovativ ideya və fəaliyyət” kimi bütün dünyaya tanıtmışdır. Belə təşəbbüslərin innovativ, sosial məsuliyyətli idarəetmədə rolu dərslikdə xüsusi qeyd edilmişdir.\nEkoloji sivilizasiya konsepsiyasının yaranması və inkişafı da Azərbaycan elm və təhsili ilə əlaqədardır. Konsepsiya Azərbaycan Milli Elmlər Akademiyasında XX əsrin 90-cı illərində formalaşmışdır. Ekoloji sivilizasiya anlayışı da dünyada ilk dəfə ümumtəhsil orta məktəblərin dərsliklərinə 2007-ci ildə məhz Azərbaycanda daxil edilmişdir. 2013-cü ildə III Bakı Beynəlxalq Humanitar Forumunun proqramı çərçivəsində Heydər Əliyev Fondunun vitse-prezidenti, İDEA Beynəlxalq İctimai Birliyinin prezidenti Leyla xanım Əliyevanın təşəbbüsü ilə “Davamlı inkişaf və ekoloji sivilizasiya” mövzusunda “dəyirmi masa” keçirilmişdir. İlk dəfə təşkil edilmiş həmin “dəyirmi masa”nın iştirakçıları arasında görkəmli alimlər, dövlət xadimləri, Nobel mükafatı laureatlarının olması qeyd edilən mövzunun böyük əhəmiyyət daşıması və maraq kəsb etməsinin göstəricisidir. Azərbaycanda bu mövzuda dərsliyin hazırlanması forum iştirakçıları tərəfindən də olduqca yüksək qiymətləndirilmiş və bu əsərin tələbələrlə yanaşı, planlaşdırma və idarəetmə sahəsində çalışanlar üçün əhəmiyyətli olduğu qeyd edilmişdir.\nBütövlükdə sadalananların məntiqi yekunu olaraq qeyd etmək lazımdır ki, davamlı inkişaf, insan potensialının inkişafı məsələləri, ekoloji sivilizasiyaya keçid yalnız inkişafın planlaşdırılması və idarə edilməsi sahəsində çalışanların deyil, bütün sahələr üzrə mütəxəssislərin maraq dairəsində olmalıdır. Bu baxımdan davamlı inkişafla bağlı həm orta məktəblərdə, həm də ali təhsil ocaqlarında bütün ixtisaslar üçün yeni tədris proqramları, metodik vəsaitlər, dərsliklər işlənməli, bu sahədə əhalinin, xüsusilə gələcək kadrların biliklərinin artırılması üçün kompleks tədbirlər həyata keçirilməlidir. Akademik U.Ələkbərovun “Davamlı inkişaf və ekoloji sivilizasiyanın əsasları” dərsliyini bu sahədə ilk və mühüm addım kimi dəyərləndirmək olar.\nAZERTAG.AZ :“Davamlı inkişaf və ekoloji sivilizasiyanın əsasları”


Paytaxt məktəblərində gənc müəllimlərlə görüşlər davam edir - AZƏRTAC – Azərbaycan Dövlət İnformasiya Agentliyi\nTəlimə Dəstək Mərkəzi tərəfindən Bakı Şəhəri üzrə Təhsil İdarəsinin (BŞTİ) tabeliyindəki ümumtəhsil müəssisələrində çalışan gənc müəllimlərlə görüşlər keçirilir.\nBŞTİ-dən AZƏRTAC-a bildiriblər ki, görüşlərin əsas məqsədi gənc müəllimlərin məktəb mühitinə uyğunlaşmasına təkan vermək, müəllim-şagird-valideyn münasibətlərinin düzgün qurulması baxımından onları istiqamətləndirmək, tədris prosesində ünsiyyət mədəniyyətini yüksəltmək və təhsilin keyfiyyətinin artırılmasında müəllimin rolunu vurğulamaqdır.\nGörüşlərdə sağlam müəllim-şagird münasibətlərinin tənzimlənməsi, müəllimin etik davranış qaydaları və sinfin idarə olunması ilə bağlı məsələlərə toxunulur. Gənc müəllimlər sinif rəhbəri haqqında əsasnamə ilə yaxından tanış olurlar.\nAZERTAG.AZ :Paytaxt məktəblərində gənc müəllimlərlə görüşlər davam edir


Daha yaxşı seks üçün idman hərəkətləri » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 2-09-2015, 08:00\nSəs ver: Yaxşı bir seks üçün lazım olan nəsnələrin başında elastiklik və güc gəlir. Bunlara da sahib olmaq üçün idman hərəkətləri təqdim edirik.\nDaha yaxşı seks üçün bunları edin.\nŞəkildə göründüyü kimi uzanın və qollarınızla ayaqlarınızı şəkildəki kimi uzadıb 3 dəqiqə saxladıqdan sonra buraxın. Pelvik və omba əzələlərini çalışdıran bu idman sizə yardım edəcək.\nPilates topu ilə divara oturun\nŞəkildəki kimi topu divara söykəyib siz də belinizi topa söykəyin və 15 dəqiqə oturmuş kimi dizlərinizi büküb durun. 10 saniyə sonra qalxıb 30 saniyə dincəlib yenə edin. 5 dəfə edin. Bununla ayaqların gücünü maksimum artıra bilərsiz. Bu da fərqli pozalarda sizə yardım edəcək.\nHörümçək adam jimi\nJim dayanıb aşağıya doğru əyilin. Qollarınızı hər aşağıya doğru salanda ayaqlarınızı da öz istiqamətində önə çəkin. (Sağ ayağı sağa, sola yağı sola doğru) 10 dəfə edin. Üstdə olduğunuz pozalarda sizə yardım edəcək və dözümlülüyü artırır.\nKifayət qədər elastik olmayan əzələlər ertəsi gün ağrı verə bilər.\nPişik kimi durub ayaqlarınızı arxaya və sağ, sol istiqamətə qaldırın. 10 saniyə belə tutun Qlamurr\nloading... Arıq qalmaq üçün ofisdə 5 hərəkət


- + - 25/02/2021 12:28:29\n“İkinci Qarabağ müharibəsinin gedişatında və döyüşlər bitdikdən sonra Ermənistanın işğalçı siyasəti nəticəsində xalqımıza dəyən zərərlərə görə beynəlxalq məhkəmələrə, xüsusilə də Avropa Məhkəməsinə müraciət olunmasının zərurətindən çox danışılır. Hətta məlumatlar var ki, artıq bir sıra müraciətlər göndərilib. Mətbuatda çıxış edən hakimiyyət nümayəndələri, hüquqşünaslar və içtimaiyyət təmsilçiləri son 30 ildə Ermənistanın ölkəmizə vurduğu zərərin əvəzinin ödənilməsi üçün Avropa Məhkəməsinə çoxsaylı şikayətlərin göndəriləcəyini bildirirlər. Aydındır ki, belə şikayətlər ancaq hakimiyyət qurumlarının təşəbbüsü və təşkilatçılığı ilə göndərilə bilər. Çünki şikayətlərin tərtibi üçün bütün məlumatlar yalnız onlarda var”.\nCebhe.info xəbər verir ki, bunu Avropa Məhkəməsində praktikası olan vəkil Əsabəli Mustafayev deyib.\nHüquqşünas bildirib ki, hər bir vətəndaşı kimi o da belə şikayətlərin göndərilməsini alqışlayır:\n“Həmin şikayətlərin kimlər tərəfindən hazırlanması haqqında məndə məlumat yoxdur. Bu mövzu barədə bəzi hakimiyyət nümayəndələrinin müsahibələri və çağırışları narahatlıq yaradır. Çünki görürəm ki, həmin şəxslərin Avropa Məhkəməsinin praktikasından və bu praktikanın dəyişmə tendensiyasından məlumatları yoxdur. Bu isə hazırlanıb və göndəriləcək şikayətlərin nəticəsizliyi ilə yekunlaşar. Məsələn, dünən bir hüquqşünas deputat mətbuta verdiyi müsahibəsində son 30 ildə Ermənistanın ölkəmizə vurduğu zərərin əvəzinin ödənilməsi üçün Avropa Məhkəməsinə artıq şikayətlərin göndərildiyini və bundan sonra da çox saylı şikayətlərin göndəriləcəyini bildirib. Görünür hakimiyyət nümayəndələri məlumatsızdırlar ki, belə şikayətlərdə zamanla bağlı Avropa Məhkəməsinin mövqeyi tamamilə dəyişib.\nBelə ki, keçən həftə Avropa Məhkəməsi “Səmədov Ermənistana qarşı” işi üzrə qərar qəbul olunub və həmin şikayəti qəbuledilməz elan edib, onu siyahıdan çıxarıb. Məcburi köçkün olan Səmədov öz şikayətində işğal olunmuş ərazidə qalmış mülkiyyətindən istifadə edə bilməməsini göstərib. Məhkəmə qərarını iki amillə əsaslandırıb: Şikayət Ermənistan Avropa Şurasına üzv olunduğu 2002-ci ildən sonra verilib və şikayətin verilməsi ilə (2008-ci il)Ermənistan Avropa Şurasına üzv olunduğu il arasında müddət çox uzundur. Halbuki hamının yadındadır ki, Avropa Məhkəməsi “Çıraqov Ermənistana qarşı” (şikayət 2005-ci ildə verilib) və “Sarkisyan Azərbaycana qarşı” (şikayət 2006-cı ildə verilib) şikayətlərə mahiyyəti üzrə baxaraq ərizəçilərin xeyrinə qərarlar qəbul edib. Bunu deməkdə məqsədim hökümət nümayəndələrinə çağrışdır ki, şikayətlərin effektli olması üçün onların predmetinin düzgün seçilməsinə diqqət yetirsinlər. Həm də milli maraqlara aid məsələləri siyasiləşdirməsin, bu işlərə peşəkarları cəlb etməkdən yayınmasınlar”.


Ticarət Mərkəzlərində dezinfeksiya işləri davam edir – AÇIQLAMA – Yenicag.Az\nTicarət Mərkəzlərində dezinfeksiya işləri davam edir – AÇIQLAMA\n12.03.2020 - 22:06\nNazirlər Kabineti yanında Operativ Qərargah vətəndaşları Azərbaycan hökumətinin koronavirusun ölkədə yayılmasının qarşısını almaq üçün gördüyü tədbirlərə dəstək olmağa, izdihamlı yerlərdən, o cümlədən qapalı məkanlardan yayınmağa çağırıb. Bununla əlaqədar Novruz bayramı münasibətilə kütləvi tədbirlər ləğv edilib.\nMartın 12-nə planlaşdırılan “Dəniz Mall”un açılışı da qeyri-müəyyən vaxta təxirə salınıb.\nBununla bərabər, Azərbaycandakı digər ticarət mərkəzləri eyni rejimdə – 10:00-dan 22:00-a qədər işləyirlər.\nMəsələ ilə bağlı Media.Az-a açıqlama verən “PashaConstruction Malls Group”un Marketinq Departamentinin rəhbəri Nuranə İskəndərova bildirib ki, “28 Mall”, “Amburan Mall”, “Gəncə Mall”, “Gənclik Mall” və “Port Baku Mall” ticarət mərkəzlərində koronavirusun yayılmasının qarşısının alınması məqsədi ilə dezinfeksiya işləri aparılır, sanitariya-gigiyena tədbirləri gücləndirilib.\nÖz növbəsində, “Park Bulvar”ın PR meneceri Günay Novruzqızının verdiyi məlumata görə, bu ticarət mərkəzində də koronavirusun yayılmasının qarşısının alınması tədbirləri görülür:\n“Ərazini təmizlədikdən sonra gecə müntəzəm olaraq dezinfeksiya işləri aparılır. Yalnız Azərbaycan Respublikası Səhiyyə Nazirliyinin gigiyenik sertifikatı olan “Biocon” və “Chloromed” xüsusi məhsullarından istifadə olunur. Bu maddələr insan sağlamlığına zərər vermirlər. Ticarət mərkəzinin ərazisində yerləşən bütün obyektlərdə dezinfeksiya işləri aparılır”.


Quti baş məşqçilik fəaliyyətinə başladı\nMadrid "Real"ının əfsanəvi futbolçusu Quti baş məşqçilik fəaliyyətinə başlayıb.\nOffsideplus.az-ın məlumatına görə, 43 yaşlı mütəxəssisin ilk peşəkar klubu Sequndada mübarizə aparan "Almeriya"dır. Tərəflər arasında müqavilənin şərtləri barədə məlumat verilməyib. Quti bu postda istefaya göndərilən Pedro Emanueli əvəzləyib.\nQeyd edək ki, Quti daha əvvəl "Real"ın gənclər komandasında və "Beşiktaş"da məşqçi kimi çalışıb.\nMadrid "Real"ının U-19 komandasını çalışdıran Quti Hernandes iş yerini dəyişib.\n09.07.2020 18:14 0\n08.07.2020 21:24 199\n07.07.2020 00:27 176\n06.07.2020 22:23 229\n05.07.2020 22:16 240\n05.07.2020 13:14 179\n04.07.2020 21:57 268


Oxunub: 1480 dəfə\nZərbəli Vidadi oğlu Qafarov 13 iyun 1990-cı ildə Gəncə şəhərində anadan olub. Gəncə şəhərində fəaliyyət göstərən 15 saylı orta məktəbdə təhsil alıb. Uşaq yaşlarından ağır atletika ilə məşğul olan Zərbəli Qafarov müxtəlif yarışlarda iştirak edərək bir çox nailiyyətlər əldə edib. 1-ci, 2-ci 3-cü dərəcəli diplomlarla təltif edilib.\nOrta məktəbi bitirdikdən sonra 2 iyul 2008-ci ildə həqiqi hərbi xidmətə yollanıb. O, Füzuli rayonunun Şükürbəyli kəndindəki N saylı hərbi hissədə qumbaraatan köməkçisi kimi hərbi xidmətini layiqincə yerinə yetirib, 2010-cu il yanvarın 1-də tərxis olunub. Lakin Zərbəlinin vətənə olan sevgisi onu hərbçi olmaq arzusundan çəkindirmədi. 5 avqust 2019-cu ildən Müddətdən artıq həqiqi hərbi xidmətdə fəaliyyət göstərməyə başladı. İşlədiyi müddətdə vəzifə borcunu şərəflə, ləyaqətlə yerinə yetirdiyi üçün 21 mart 2020-ci ildə fəxri fərmana layiq görülüb.\n27 sentyabr 2020-ci ildə başlayan Vətən müharibəsində cəsarətlə döyüşən Zərbəli Qafarov Suqovuşan istiqamətində gedən ağır döyüşlərdə xüsusi qəhrəmanlıq göstərib. O, ağır döyüşlərin birində oktyabrın 6-da şəhidlik zirvəsinə yüksəlib. 9 oktyabr 2020-ci ildə Gəncə şəhərində Şəhidlər xiyabanında dəfn edilib.\nAiləli olan şəhidimizdən vətənə əmanət iki övladı qalıb.\nZərbəli Qafarov şəhadətindən sonra "Suqovuşanın azad edilməsinə görə", "Cəsur döyüşçü" və "Vətən uğrunda" medalları ilə təltif olunub.\nElmin Saleh oğlu Nəcəfov 30 yanvar 1999-cu il tarixində Neftçala rayonunun Həsənabad qəsəbəsində anadan olub. Atası Saleh dülgər, anası isə Səidə idi. Ailədə 3 qardaş olan Elmin onlardan ən kiçiyi idi. O, təhsilini 2005-ci ildə Şəmsəddin Orucov adına Həsənabad tam orta məktəbində alıb, 2016-cı ildə həmin məktəbin məzunu olub. Elmin Nəcəfov 31 yanvar 2017-ci il tarixində Neftçala RHK-dan xidmətə yollanıb. O, xidmətini əvvəlcə Gəncədə, daha sonra Qazaxda çəkmiş, baş atıcı vəzifəsində qumbaraatan olub. 1 iyul 2018-ci ildə xidmətini başa vuran Nəcəfov əsgərlikdən qayıtdıqdan sonra dülgərliklə məşğul olub.\nO, 2020-ci il sentyabrın 27-də başlanan Vətən müharibəsində savaşıb. Nəcəfov 29 sentyabrda könüllü olaraq döyüşlərə qatılıb, xüsusilə Füzuli və Cəbrayıl rayonlarının işğaldan azad olunmasında iştirak edib. O, müharibə zamanı manqa komandiri vəzifəsində çalışıb.\nElmin Nəcəfov 9 oktyabrda Cəbrayıl uğrunda gedən döyüşlərdə Ermənistan qüvvələri tərəfindən atılan artilleriya mərmisi nəticəsində şəhid olub. O, 21 noyabrda anadan olduğu Neftçala rayonunun Həsənabad qəsəbəsində dəfn olunub.\nElmin Nəcəfov şəhadətindən sonra “Vətən uğrunda", "Cəsur döyüşçü", "Cəbrayılın azad olunmasına görə" medalları ilə təltif olunub.\nNicat Aşur oğlu Xankişiyev 27 yanvar 1999-cu il tarixində Neftçala rayonunun Həsənabad qəsəbəsində anadan olub. Atası Aşur traktor sürücüsü, anası isə Seyidnisə idi. O, daha 2 oğlan və 2 qızın olduğu ailənin ən kiçik uşağı idi. Xankişiyev 2005-ci ildə Şəmsəddin Orucov adına Həsənabad qəsəbə tam orta məktəbində 1-ci sinfə daxil olmuş, 2016-cı ildə həmin məktəbin məzunu olub.\nNicat Xankişiyev 30 yanvar 2017-ci il tarixində Neftçala RHK-dan hərbi xidmətə yollanıb. O, xidmətini Beyləqan rayonunda edib, 2018-ci ilin iyul ayında tərxis olub. Kəşfiyyatçı kimi xidmət etmiş Xankişiyev hərbi xidmətini təşəkkürnamə ilə başa vurub.\nN.Xankişiyev 21 sentyabr 2020-ci il tarixində cəbhəyə yollanıb. O, 2020-ci il sentyabrın 27-də başlanan Vətən müharibəsində savaşıb, Füzuli, Cəbrayıl, Suqovuşan, Xocavənd, Qubadlı, Hadrut döyüşlərində yaxından iştirak edib. N.Xankişiyev 7 oktyabr 2020-ci il tarixində Hadrut uğrunda gedən döyüşlərdə şəhid olub və Həsənabad qəsəbəsində dəfn edilib.\nNicat Xankişiyev şəhadətindən sonra "Vətən uğrunda", "İgidliyə görə", "Cəbrayılın azad olunmasına görə", "Xocavəndin azad olunmasına görə", "Şuşanın azad olunmasına görə" medalları ilə təltif edilib.\nAysənan Əsgər oğlu Abbasov 29 iyun 1992-ci ildə Tərtər rayonunda anadan olub. Təhsilini tamamladıqdan sonra 27 dekabr 2014-cü ildə hərbi xidmətə çağırılıb. Hərbi xidməti başa vurduqdan sonra müddətdən artıq həqiqi hərbi xidmət qulluqçusu olaraq hərbi xidmətini davam etdirib.\nAzərbaycan Ordusunun əsgəri olan Aysənan Abbasov 2020-ci il sentyabrın 27-də başlanan Vətən müharibəsində iştirak edib. Suqovuşanın azadlığı uğrunda gedən döyüşlərdə vuruşub və 30 sentyabr 2020-ci ildə Suqovuşan döyüşləri gedişatında Goranboy rayonu istiqamətində döyüş tapşırığının yerinə yetirilməsi zamanı qəhrəmancasına şəhidlik zirvəsinə ucalıb.\nAysənan Abbasov şəhadətindən sonra "Vətən uğrunda" və "Suqovuşanın azad olunmasına görə" medalı ilə təltif edilib.\nElçin Ələkbər oğlu Əliyev 15 yanvar 1997-ci ildə Neftçala rayonunun Mikayıllı kəndində doğulub. Elçin hələ körpə ikən 1 yaş 6 aylığında anası dünyasını dəyişib. 3 bacının yeganə qardaşı olan Elçin atası ilə yaşayırdı.\nİlk təhsilini Mikayıllı kənd məktəbində alıb və həmin məktəbin məzunu olub.\nMəktəbi bitirdikdən sonra 2015-ci ildə Həqiqi hərbi xidmətə çağırılıb və Tərtər rayonunda xidmətə başlayıb.\n2016-cı ildə baş vermiş Aprel döyüşlərində iştirak edib.\nII Qarabağ müharibəsinə qatılmaq üçün bacısı ilə birlikdə rayon komissarlığına gedib. Yol boyu Allaha dua edirmiş ki, dostu İsməti müharibəyə göndərməsinlər, Allah qorusun, başına bir iş gələr 2 övladı atasız qalar.\nBeləliklə, sentyabr ayının 29-u Elçin müharibəyə yollanır və gedərkən ailəsinə narahat olmamağı, arxasınca ağlamamağı tapşırır. Sonuncu dəfə ailəsi ilə oktyabrın 18-də əlaqə saxlayıb.\nFüzuli, Qubadlı, Zəngilan rayonları uğrunda gedən döyüşlərdə iştirak edib. Əliyev Elçin oktyabr ayının 21-i qızğın döyüş zamanı Sınıx körpü adlanan ərazidə şəhidlik zirvəsinə yüksəlıb və oktyabr ayının 23-də doğulduğu Neftçala rayonunda Şəhidlər xiyabanında son mənzilə yola salınıb.\nElçin Əliyev şəhadətindən sonra "Vətən uğrunda" və "Cəsur döyüşçü" medalları ilə təltif olunub.\nQəzənfər Ədalət oğlu Mütəllimov 1992-ci il yanvarın 27-də Sumqayıt şəhərində anadan olub. Üç bacının tək qardaşı, evin son beşiyi idi. Anası onları çətinliklə böyütmüşdü.\n1999-cu ildə Sumqayıt şəhər 6 nömrəli məktəbdə orta təhsilə başlayıb. 9-cu sinfi bitirdikdən sonra sənədlərini peşə liseyinə verir. Liseyi bitirən ili axırıncı imtahanı aprelin 25-nə düşdüyünə görə onu aprel çağırışına hərbi xidmətə aparırlar. Aprelin 25-də sonuncu imtahanını verən Qəzənfər günorta hərbi xidmətə çağırış məntəqəsinə gedərək könüllü ərizə yazıb, elə həmin axşam hərbi xidmətə yollanır. Hərbi xidmətini Tərtər və Goranboyda səngərdə düşmənlə üz-üzə keçirir. Onu çevikliyinə görə manqa komandiri seçirlər. Hərbi xidmətini başa vurduqdan sonra 2013-cü ildə Azərbaycan Respublikasının Müdafiə Nazirliyinin Təlim Tədris mərkəzində kurs keçərək NATO tərkibli Sülhməramlıların hərbi hissəsində xidmət edir. Xidməti dövründə bir çox xarici ölkələrdə təlim və kurslar keçir.\n2015-ci ildən Xüsusi Təyinatlı taborunun Xüsusi Təyinatlı qrupunun kəşfiyyatçısı kursunu uğurla keçərək kəşfiyyatçı kimi ayrı-ayrı hərbi hissələrdə xidmət edib.\n2016-cı ildə Aprel döyüşlərində Talış kəndi istiqamətində ağır döyüş yolu keçib. Həmin döyüşdə Qəzənfərin şəhid olma xəbəri gəlir. Döyüş qurtardıqdan 3 gün sonra Qəzənfər özü ilə bərabər 4 nəfər və hərəsinin çiynində bir yaralı mühasirəni yararaq geri dönürlər.\nMüharibədən qayıdan Qəzənfər Zöhrə adlı qızla ailə qurur. Bu nikahdan onun Mələk adlı qız övladı dünyaya gəlir.\n2020-ci il sentyabrın 27-də II Qarabağ müharibəsi başlayır. Bu müharibədə Füzuli-Cəbrayıl istiqamətində ağır döyüş yolu keçir. Döyüş yoldaşları Qəzənfərin igidliyindən çox danışırlar. Heç kimin bacarmadığı tapşırıqları Qəzənfər yerinə yetirirdi. Döyüş bölgəsindən yüzlərlə yaralı və şəhid yoldaşlarını kənara çıxarıb. Cəsurluğuna görə yoldaşları Qəzənfərə "Pələng" ləqəbi vermişdilər. Ermənilər onun başına pul qoymuşdular ki, öldürülsun.\nOktyabrın 5-i Qəzənfər və onunla birlikdə 7 döyüş yoldaşı - 3 gizir, 5 əsgər olmaqla sübh çağı tapşırığa gedirlər. Yolları üstündə pusqu quran ermənilərlə qızğın döyüş gedir və Qəzənfər döyüş yoldaşları ilə birgə şəhid olur. Oktyabrın 6-sı Sumqayıt Şəhidlər xiyabanında dəfn edilib.\nGizir Qəzənfər Mütəllimov sağlığında Silahlı Qüvvələrin 95 illik yubileyi, 100 illik yubileyi medallarına və bir çox fəxri fərmanlara layiq görülüb.\nAiləli olan şəhidimizin Mələk və Nişanə adlı iki yadigar qızları var.\nQəzənfər Mütəllimov şəhadətindən sonra "Vətən uğrunda", "Cəbrayılın azad olunmasına" görə, "İgidliyə görə" medalları ilə təltif olunub.\nTank komandiri gizir Səbuhi İbrahim oğlu Səmədov 23 iyun 1985-ci ildə Neftçala rayon Xıllı qəsəbəsində anadan olub. 2002-ci ildə Rafiq Gözəlov adına 1 saylı tam orta məktəbi bitirib. Müddətli həqiqi hərbi xidmətdən tərxis olunduqdan sonra, yenidən ordu sıralarına qayıdıb. 2010-cu ildə tank komandiri vəzifəsinə təyin edilib. Xidmət müddətində nümunəvi xidmətinə görə dəfələrlə fəxri fərman və medallara layiq görülüb. Aprel döyüşlərinin də iştirakçısı olub.\nII Qarabağ müharibəsi başlayanda o da döyüşlərə qatılır. Sonuncu dəfə ailəsi ilə oktyabrın 7-si səhər saatlarında telefon əlaqəsi saxlayarkən böyük ruh yüksəkliyi ilə hər şeyin yaxşı olduğunu deyib, tezliklə ordumuzun düşmən işğalında olan bütün torpaqlarımızı azad edəcəyindən danışıb. Lakin təəssüf ki, özü bu azadlığı görə bilmədi. O, Cəbrayıl rayonunun azad olunması uğrunda gedən döyüşlərdə qəhrəmancasına şəhidlik zirvəsinə ucaldı və oktyabr ayının 9-u Neftçala rayonunda dəfn olundu.\nSəbuhi daim Aprel döyüşlərində iştirak etməsindən, Lələtəpənin azad olunması döyüşlərindən qürurla danışar, Ali Baş Komandanın əmri ilə işğalda olan torpaqlarımızın azad olunmasına hazır olduğunu deyərmiş. O, hər zaman anasına deyərmiş: "Ay ana, Cənnət sənin ayaqlarının altındadır. Mən səndən ayrı düşməmək üçün Cənnəti qazanmalıyam".\nSəbuhi Səmədov şəhadətindən sonra "Vətən uğrunda" və "Cəbrayılın azad olunmasına görə" medalları ilə təltif olunub.\nRövşən Məmmədağa oğlu İsmayılov 1999-cu il 30 oktyabr tarixində Bakıda doğulub. O, orta təhsilini 2005-2016-cı illərdə 83 nömrəli məktəb-liseydə alıb. Rövşən məktəb illərində kyokuşinkay karate, kikboks və boksla məşğul olub. O, 2016-cı ildə Kooperasiya Universitetinin Maliyyə fakültəsinə qəbul olub.\n2020-ci ildə universiteti bitirdikdən sonra iyul ayında hərbi xidmətə N saylı hərbi hissəyə yollanıb. 2 aylıq təlimdən sonra N saylı hərbi hissəyə göndərilib. Ailəsinə kəşfiyyat qrupuna qoşulmaq istəyini deyəndə ailədə ciddi narazılığa səbəb olmuşdu. Rövşən ailəsindən gizlin şəkildə hərbi hissədə yaradılmış "Həmlə" könüllülər qrupuna qoşulur. Onun xidmət etdiyi bölükdə vəzifəsi baş atıcı idi. Uşaq yaşlarından vətənpərvər ruhda böyüdülən Rövşən həmişə müharibədə iştirak arzusunda olub. Bu arzusu da reallaşır. Rövşən II Qarabağ müharibəsində Ağdərə istiqamətində gedən döyüşlərdə iştirak edir. Bu döyüşlərin əsas məqsədi şimal cəbhəsində gərginliyi saxlamaqla, cənub və orta cəbhədə irəliləyişi təmin etmək olub. Məhz bu səbəbdən Ağdərə cəbhəsi çox ağır olub. Burda savaşan igidlərimizin çoxu 2 dəfə yaralanıb yenidən döyüşə qayıdanlar, yaralı, şəhid yoldaşlarını döyüşdən çiyinlərində çıxaranlar olublar. Rövşən oktyabrın 3-də əlindən və üzündən qəlpə yarası alır və hospitala göndərilir. O, oktyabr ayının 18-nə kimi sərəncamda olmalı idi. Hospitalda bir neçə döyüş yoldaşları ilə birlikdə müalicələrini yarımçıq qoyub, həkimlərin narazılığına baxmayaraq, böyük israrla oktyabrın 7-si yenidən döyüş meydanına qayıdırlar. Son döyüşdən bir gün əvvəl - 12 oktyabrda ailə üzvləri ilə son dəfə danışır. 13 oktyabr gecə Ağdərə istiqamətində, "Tülkü dərəsi" adlanan yerə döyüşə yollanırlar. Rövşən ən öndə gedən 8 nəfərlik dəstənin üzvü idi, belə ki, həmin yerə ilk və son ayaq basan onlar olurlar. Rövşən döyüş yoldaşlarıyla ilə birlikdə azad etdikləri bir erməni səngərindən digərinə keçən zaman başından snayper gülləsi alaraq şəhid olur. Rövşən və onun dostları həmin səngərdə şəhid olurlar. Rövşənin nəşi ailəsinə şəhid olduqdan 35 gün sonra təhvil verilir və o, noyabrın 19-da Binəqədi rayonunun Şəhidlər xiyabanında dəfn olunur.\nRövşən müharibədə iştirak etdiyi 16 gündən heç bir xatirəsini ailəsi ilə bölüşmür. Şəhadətindən sonra bütün bu məlumatlar ailəsinə döyüş yoldaşları tərəfindən çatdırılır. Rövşən yəqin ki, şəhid olacağını gözə almışdı. Çünki döyüş yoldaşı Rövşəndən xatirə qalan köynəyi və qolbağını onun istəyilə sonradan ailəsinə çatdırır.\nRövşən İsmayılov şəhadətindən sonra "Vətən uğrunda", "Suqovuşanın azad olunmasına görə" və "Cəsur döyüşçü" medalları ilə təltif olunub.\nBabək Saleh oğlu Həsənov 1990-cı il sentyabrın 14-də Qazax rayonunun Birinci Şıxlı kəndində anadan olub. 1996-2007-ci illərdə M.Həsənov adına Birinci Şıxlı kənd tam orta məktəbində təhsil alıb. Babək Həsənov 2008-ci ildə müddətli həqiqi hərbi xidmətə çağırılıb.\n2008-2009-cu illərdə Azərbaycan Silahlı Qüvvələrinin N saylı hərbi hissəsində xidmət edib. 2013-2018-ci illərdə Azərbaycan Silahlı Qüvvələrinin N saylı hərbi hissəsində müddətdən artıq həqiqi hərbi xidmət hərbi qulluqçusu (MAHHXHQ) kimi xidmətdə olub.\nAzərbaycan Ordusunun əsgəri olan Babək Həsənov 2020-ci il sentyabrın 27-də başlanan Vətən müharibəsi zamanı Füzuli, Cəbrayıl, Laçın və Qubadlı rayonunun azadlığı uğrunda gedən döyüşlərdə iştirak edib.\nB.Həsənov noyabrın 4-də Füzuli döyüşləri zamanı şəhid olub və Qazax rayonunun Birinci Şıxlı kəndində torpağa tapşırılıb.\nBabək Həsənov şəhadətindən sonra "Vətən uğrunda", "Cəbrayılın azad olunmasına görə", "Qubadlının azad olunmasına görə" və "Laçının azad olunmasına görə" medalı ilə təltif edilib.\nXaspolad Fikrət oğlu Qasımov 1993-cü il dekabrın 14-də Xızı rayonunun Giləzi qəsəbəsində anadan olub. 2000-ci ildə Mikayıl Müşfiq adına Giləzi qəsəbə tam orta məktəbin I sinfinə gedib. 2011-ci ildə isə 11 illik təhsilini başa vurub, hərbi xidmətə yollanıb. Xidmətdə olduğu müddətdə nümunəvi hərbi qulluqçu olmuşdur.\nAzərbaycan Ordusunun kiçik giziri olan Xaspolad Qasımov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayıl və Füzulinin azadlığı uğrunda gedən döyüşlərdə savaşıb. Xaspolad Qasımov oktyabrın 6-da Füzuli döyüşləri zamanı şəhid olub.\nAiləli olan şəhidimizin bir oğlu yadigar qalıb.\nİlham Tahir oğlu Rəşidov 1983-cü il martın 1-də Türkmənistan Respublikasının Marı vilayətində doğulub. Sonradan Rəşidovlar ailəsi Azərbaycana gəliblər və Xudat şəhərində yaşamağa başlayıblar.\nAzərbaycan Ordusunun baş giziri olan İlham Rəşidov 2020-ci il sentyabrın 27-də başlanan Vətən müharibəsi zamanı Murovdağ istiqamətində gedən döyüşlərdə savaşıb. İlham Rəşidov sentyabrın 27-də Murovdağ döyüşləri zamanı şəhid olub. Xudat şəhərində dəfn olunub.\nAiləli olan şəhidimizin bir oğlu və bir qızı yadigar qalıb.\nİlham Rəşidov şəhadətindən sonra "Vətən uğrunda", "İgidliyə görə" və "Kəlbəcərin azad olunmasına görə" medalları ilə təltif edilib.\nİskəndər Vüqar oğlu Dövlətli 24 sentyabr 1992-ci ildə Lerik rayonunun Soru kəndində doğulub. Hərbi xidmətdən sonra isə ailəsi ilə birgə Sulutəpədə məskunlaşmışdı.\nƏmisi Aqşin Dövlətli 1992-ci ildə Birinci Qarabağ müharibəsində döyüşüb və şəhid olub.\nOrta təhsilini aldıqdan sonra hərbi xidmətə yollanan İskəndər hərbi xidmət müddəti bitəndə yenidən orduda qalıb və hərbi xidmət müddətini davam etdirib. Kəşfiyyatçı İskəndər xidmətinə görə gizir rütbəsi alıb.\nAzərbaycan Ordusunun giziri olan Sahil Məmmədov 2020-ci il sentyabrın 27-də başlanan Vətən müharibəsində iştirak edib. Cəbrayılın və Hadrutun azadlığı uğrunda gedən döyüşlərdə vuruşub. O, oktyabrın 30-da Hadrud istiqamətidə gedən döyüşlərdə qəhrəmancasına şəhidlik zirvəsinə ucalıb.\nİskəndər Dövlətli şəhid olduğu gündən 33 gün sonra atası Vüqar Dövlətli vəfat edib.\nİskəndər Dövlətli şəhadətindən sonra "Vətən uğrunda" və "Cəbrayılın azad olunmasına görə" medalları ilə təltif edilib.\nHəci Kərim oğlu Hüseynov 1996-cı ildə iyunun 12-də Sumqayıt şəhərində anadan olub. O, orta məktəb illərində idmanla maraqlanıb, futbolla məşğul olub.\nVətən müharibəsində ön cəbhədə vuruşan əsgər Həci Hüseynov öz şəhidliyini də öncədən hiss edib sanki. Döyüş yoldaşlarının sözlərinə görə, Həci şəhid olmamışdan 3 gün öncə yuxuda sürdüyü maşının aşdığını görüb.\nO, əsgər yoldaşları arasında "Canavar" adını qazanmışdı. Hətta bir dəfə yaralanıb hospitalda yatsa da, müalicəsi tam bitməmiş silah yoldaşının şəhid olduğunu eşidib, yenidən könüllü döyüşlərə qoşulmuşdu. Bütün döyüş bölgələrində iştirak etmişdi, lakin Şuşadan başqa. Ən böyük arzusu isə Şuşanı görmək imiş.\nDöyüş yoldaşlarının sözlərinə görə, söhbət əsnasında onlar arzularından, xəyallarından danışarkən Həci "mən üç gün sonra şəhid olacam, görərsiniz" - deyib. Onun dediyi kimi də olur. Bu söhbətdən 3 gün sonra - oktyabrın 23-dən 24-nə keçən gecə maşınında əsgərləri apararkən düşmən öndəki maşının qabağına minamyot atıb və Həci Hüseynov əsgərlərə heç nə olmasın, çox şəhid verilməsin deyə maşının istiqamətini dəyişmək istəyəndə maşın dərədən aşıb və elə oradaca şəhidlik zirvəsinə ucalıb.\nFüzulidə şəhid olan Həci 25 oktyabr 2020-ci ildə Xocahəsən qəsəbəsində dəfn olunub.\nHəci Hüseynov şəhadətindən sonra "Vətən uğrunda" və "Füzulinin azad olunmasına görə" medalları ilə təltif edilib.


Arda Turana xəbərdarlıq edildi: Meydana çıxsan...\nBakının mərkəzi yollarında hərəkət məhdudlaşdırılır\n11 Aprel 2016 18:52\n1 785 Baxış\nBu həftə Çempionlar Liqasının 1/4 final mərhələsinin cavab oyununda səfərdə "Atletiko"yla qarşılaşacaq "Barselona"nın türk futbolçusu Arda Turan yerli azarkeşlər tərəfindən yaxşı qarşılanmayacaq.\nPublika.az xəbər verir ki, bu barədə İspaniyanın "El Mundo Deportivo" nəşri məlumat yayıb. İspan həmkarlarımızın yazdığına görə, "Barsa"ya keçidindən sonra ilk dəfə "Visente Kalderon"a gələcək Arda, sabiq klubunun azarkeşləri tərəfindən heç də isti qarşılanmayacaq.\n"Atletiko"da forma geyindiyi vaxtlarda klubuna sadiq olduğunu dəfələrlə vurğulayan Ardanın Kataloniya təmsilçisinə keçməsi, təqdimat mərasimində isə bu klubun loqosunu öpməsi, onu "hindular"ın azarkeşlərinin gözündən salıb. Məhz buna görə, çərşənbə günü baş tutacaq oyunda Arda meydana çıxacağı təqdirdə, tribunalarda ona qarşı böyük təzyiq olacağı güman olunur.\nİspan həmkarlarımız həmçinin son vaxtlar "Barsa"da oyunu alınmayan türk futbolçunun yayda komandadan ayrılaraq, İngiltərə Premyer Liqasına üz tutmaq ehtimalının olduğunu qeyd edib. Növbəti mövsümdən "zadəganlar"ı çalışdıracaq Antonio Konteylə yanaşı, adı açıqlanmayan bir Çin klubunun da Ardanın xidmətində maraqlı olduğu deyilir.\n"Barselona" və "Atletiko" arasında "Nou Kamp"da baş tutmuş ilk oyun 2:1 hesabıyla katalonların qələbəsiylə nəticələnib.


Ceyhun Musaoğlu: Jurnalistlər onlara lazım olan faktların əlçatan olmasını arzulayırlar\n24 Sentyabr 2019, 15:24 (GMT +4)\nBakı, 24 sentyabr, SalamNews. Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə dəstəyi ilə Jurnalist Ekspert Mərkəzi İctimai Birliyi (JEM) "Azərbaycanda yaşayan xalqları yaxından tanıyaq” layihəsinin birinci mərhələsini başa çatdırıb.\nMərkəzdən SalamNews-a verilən məlumata görə, iyul-noyabr ayları ərzində 4 aylıq müddətdə icra olunacaq layihənin ilk mərhələsində tat, udi, şahdağlılar xalqı, ləzgi, avar, ingiloy, yəhudi, talış, saxur, kürd xalqlarının tarixi, dili, etnik tərkibi, etimologiyası, mədəniyyəti, müasir yaşayış tərzləri barədə konkret faktlara əsaslanan yazılar hər həftənin şənbə günü "525-ci qəzet”də dərc olunub.\nNəzərdə tutulan 10 məqalə Azərbaycan Milli Elmlər Akademiyasının Arxeologiya və Etnoqrafiya İnstitutu Antropologiya Mərkəzinin əməkdaşları tərəfindən hazırlanıb. Növbəti mərhələdə həmin yazılardan ibarət kitabçanın nəşr edilərək KİV orqanlarına hədiyyə edilməsi planlaşdırılır.\nLayihə rəhbəri, JEM sədri Ceyhun Musaoğlu layihənin mahiyyəti barədə danışarkən bildirib ki, Azərbaycanda yaşayan azsaylı xalqlar barəsində indiyə qədər çoxsaylı materiallar dərc olunub, onların mədəni irsi haqqında məlumatlar müxtəlif mənbələrdə əksini tapıb: "Belə materialları kitabxanalarda və internet resurslarında tapmaq mümkündür. Həmin nəşrlərdə əksini tapan yazılar daha geniş məzmunludur. Oxucu vahid mənbəyə istinad etməklə hər hansı milli azlıq barəsində konkret, lakonik, eyni zamanda, həmin xalqın bütöv obrazını yarada biləcək yazı axtarır. Belə yazıların bir mənbədə toplanması zəminində aşkara çıxan problemin həlli, təbii ki, jurnalistlərin üzərinə düşür. Bunun üçün jurnalistlər onlara lazım olan faktların əlçatan olmasını arzulayırlar. Həmin faktların həm də sadə üslubda bir məlumat kitabçasında toplanmasına ehtiyac var idi”.\nJEM sədri bu ehtiyacı düzgün qiymətləndirən Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasına minnətdarlıq etdiklərini vurğulayıb: "Layihə Şuranın 2019-cu il dördüncü qrant müsabiqəsində "Azərbaycanda yaşayan milli azlıqların mədəni irsinin təbliğinə dair təşəbbüslər” istiqaməti üzrə qalib olub. Qiymətləndirənlərə və nəticədə dəstək verənlərə dərin təşəkkür edirik. JEM on ilə yaxındır ki, Şura ilə əməkdaşlıq edir. Bu əməkdaşlıq nəticəsində cəmiyyətin inkişafına xidmət etməyə çalışmışıq. Xüsusən jurnalistikada peşəkarlığın artırılması artırılması və həmkarlarımızın fəaliyyyəti istiqmətində qarşıya çıxan maneələrin aradan qaldırılması ali məqsədimizdir. "Azərbaycanda yaşayan xalqları yaxından tanıyaq” layihəsi də bu məqsədə xidmət edir”.\nC.Musaoğlu sonda onu da bildirib ki, layihənin uğurlu icrasında Şuranın brendi olan SƏLİS Xidmət portalının rolu çox böyükdür: "SƏLİS” vasitəsi ilə icra olunan layihənin səlis şəkildə həyata keçirilməsi qaçılmaz reallığa çevrilib”.


3 kəlimə ilə » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 17-06-2014, 05:30\nSəs ver: Salam Qadinlar. Bizin hörmətli istifadəçiləri. İstədimki belə bir xəbər hazırlayam, hər kəs öz xasiyyətini 3 kəlmə ilə izah etsin. Düşünürəm ki, sizlərə də maraqli olacaq. İndi isə buyrun yazmağa. SENI SENSIZ SEVDIM\nMəni 3 kəlmə ilə izah et


QHT-lər Ermənistanın Gəncəni raket atəşinə tutması ilə bağlı həmsədr dövlətlərin prezidentlərinə müraciət ünvanlayıb – İctimai-Siyasi Media Portalı\nQHT-lər Ermənistanın Gəncəni raket atəşinə tutması ilə bağlı həmsədr dövlətlərin prezidentlərinə müraciət ünvanlayıb\nAzərbaycan QHT-ləri Gəncədə uşaq və qadınların Ermənistanın raket atəşi nəticəsində öldürülməsi ilə bağlı Rusiya Federasiyasının prezidenti Vladimir Putinə, ABŞ prezidenti Donald Trampa, Fransanın prezidenti Emmanuel Makrona, habelə Rusiya, ABŞ və Fransa ictimaiyyətlərinə müraciət ünvanlayıb.\nAPA-nın xəbərinə görə, müraciətdə 9 oktyabrda Moskvada Rusiya Xarici İşlər naziri Sergey Lavrov, Azərbaycan Xarici İşlər naziri Ceyhun Bayramov və Ermənistan xarici işlər naziri Zöhrab Mnatsakanyan arasında üç tərəfli görüşün keçirildiyi xatırladılıb.\n“Ancaq təəssüflər olsun ki, Ermənistan tərəfi öz riyakar xislətinə və təcavüzkar mahiyyətinə uyğun olaraq imzalanan razılaşmanın bütün maddələrini kobud şəkildə pozaraq, atəşkəs haqqında razılaşmaya əməl etməyərək Azərbaycanın həm cəbhə boyu rayon və kəndlərini, həm də cəbhədən uzaq məsafədə yerləşən şəhərlərini ağır artilleriya və raket atəşinə tutmaqda davam edir.\nƏn acınacaqlısı isə odur ki, oktyabrın 11-də saat 04.00 radələrində Azərbaycanın ikinci ən böyük və 500 mindən çox əhalisi olan, cəbhə xəttindən 80 km uzaqlıqda yerləşən Gəncə şəhəri Ermənistanın siyasi və hərbi rəhbərliyinin əmri ilə raket atəşinə tutuldu.\nErmənistanın bu barbar və vəhşi hücumu nəticəsində 3 yaşayış binası dağılıb, 7-dən çox mülki şəxs ölüb və 33-dən çoxu yaralanıb. Ölənlər arasında uşaq və qadınlar da var. Ermənistanın bu cinayəti dinc və günahsız azərbaycanlılara qarşı törədilən və Xocalıdan sonra növbəti soyqırımı aktıdır.\nAtəşkəsin elan olunmasından sonra Ermənistanın Azərbaycanın dinc əhalisinə qarşı açıq hücum etməsi və onlarla insanı öldürməsi və yaralaması tarixdə görünməmiş bir alçaqlıq və cinayətdir. Ermənistan bu cinayət əməli ilə bir daha sübut etdi ki, o heç zaman əldə olunan razılaşmaya, imzaladığı sənədə əməl etməyib. Digər tərəfdən, Ermənistanın Gəncəni raket atəşinə tutması həm də onu göstərir ki, işğalçı ölkə əvvəlki illərdə olduğu kimi yenə də dünya ictimaiyyətinin, konkret olaraq həmsədr ölkələri kimi sizin mövqeyinizi və çağırışınızı heçə sayır, bütün beynəlxalq konvensiyaları kobud şəkildə pozmaqda davam edir. Bunun isə tək səbəbi indiyə kimi Ermənistanın cəzasız qalması və işğalçı ölkəyə qarşı hər hansı bir beynəlxalq sanksiyanın tətbiq olunmamasıdır.\nUşaq və qadın hüquqlarının müdafiəsi ilə məşğul olan QHT-lər sizə və sizin ölkələrin vətəndaş cəmiyyəti institutlarına müraciət edərək atəşkəs rejimini riyakarcasına pozan və çoxlu sayda günahsız uşaq və qadını qətlə yetirən Ermənistana qarşı ciddi addımlar atmağa, təcavüzkarı durdurmağa çağırırıq.\nSiz münaqişənin həllinə məsul olan ölkələr Ermənistanın bütün dünya qarşısında bu qədər açıq və birmənalı şəkildə müharibə cinayəti törətməsinə laqeyd qala bilməzsiniz. Azərbaycana qarşı törədilən bu təcavüzə laqeyd qalmanız, sizin insani dəyərlərə, beynəlxalq öhdəliklərə və beynəlxalq humanitar qanuna açıq hörmətsizliyiniz kimi qiymətləndiriləcəkdir.\nÜmid edirik ki, ABŞ, Rusiya və Fransa ictimaiyyəti də Ermənistanın insanlıq əleyhinə törətdiyi bu cinayəti qəti şəkildə pisləyəcək və ölkə rəhbərlərindən Ermənistanın cəzalandırılmasını tələb edəcəklər”, – deyə müraciətdə qeyd olunub.\nOktyabrın 11-də Gəncə şəhərinin Ermənistan tərəfindən bombalanmasını özündə əks etdirən fotolar müraciətə əlavə olunub.\nMüraciəti 75 QHT imzalayıb.\nDüşmənin Gəncə şəhərini raket atəşinə tutması ilə bağlı cinayət işi başlanıb\n“Ermənistan yalvararaq, atəşkəsə çağırışlar edirdi, bunun ardınca Gəncəni atəşə tutub”


Bu gün bürcünüz nələr vəd edir? » Media Xəbərləri | Dogru Xəbərin Tək Ünvanı\nMedia Xəbərləri » Şou-biznes » Bu gün bürcünüz nələr vəd edir?\n5-12-2018, 07:31 Yazar: Gülnar Baxılıb: 40 Çap et\nQoç - asan və sadə olmasa da, yetərincə uğurlu gündür. Vaxtınızı fayda ilə keçirməyə çalışın. Hansısa işə başlamazdan əvvəl məqamın yetişdiyinə əmin olun. Əks halda əməyiniz boşa çıxa bilər.\nBuğa - mühüm işlər planlaşdırıbsınızsa, onları günün ikinci yarısına ertəmələyin. Səhər saatlarında əhvalınıh pis ola bilər. Lakin saatlar keçdikcə vəziyyət çətinləşəcək. Özünüzü ələ alın.\nƏvvəllər əldə olunmuş razılaşmalar pozula bilər. Belə situasiyalarda günahı olmayan insanlara hirslənməyin, kimsəni acılamayın. Yaxınlarınızla ünsiyyətdə diqqətli olun. Onlar sizi anlamağa çalışırlar.\nƏkizlər - təəlsməyin. Səhər saatlarında hər şeyin və hər kəsin sizə qarşı olduğunu düşünəcəksiniz. Bədbinliyə qapılmayın. Boş söhbətlərə və mübahisələrə vaxt sərf etməyin. Belə mübahisələr sizə planlaşdırdığınız işi vaxtında başa vurmağa mane olacaq.\nSaatlar keçəcək, vəziyyətin o qədər də pis olmadığı anlaşılacaq. Axşam saatlarında romantik tanışlıq istisna deyil.\nXərçəng - narahat, qarışıq gündür. İşlərin əla gedişatına ümid edərək özünüzü aldatmayın. Çətin vəziyyətə düşənlərə yardım etməyə çalışsanız da, bəzi cəhdləriniz uğursuz qalacaq.\nƏtrafınızdakı insanlar sizdən narazıdır. Tənqidlər və tənələr eşidəcəksiniz.\nŞir - xəyallara qapılaraq arzuların içində vurnuxmayın. Yaranmış situasiyanı dəqiq qiymətləndirin. Əks halda sonradan sizi peşman edəcək səhvə yol verəcəksiniz.\nBiliklərinə və bacarığına inandığınız insanlarla məsləhətləşin.\nMaraqlı, gərəkli təkliflər eşidəcəksiniz.\nQız - işgüzar görüş, problemlərin həlli üçün əla gündür. İşə düzəlməyə çalışırsınızsa özünüz haqqında xoş təəssürat yaratmağa çalışın. Rutin, yorucu işlər sizi bezdirə bilər. Təkbaşına işləmək sizi zinhara gətirəcək.\nAxşam saatlarını dostlarla keçirin. Səfərə çıxmaq olar.\nTərəzi - başlanan işlər asan alınmır. Amma nikbin olun. Bir qədər də səy göstərsəniz, işləri düzəltmək olar. Qeyri-adi qərarlar, cəsarətli ideyalar, orijinal improvizasiyalar gərəkdir.\nƏnənəvi metodlar və üsullar gərəkli nəticəni əldə etməyə mane olur.\nGünün ikinci yarısında gözlənilməz, xoş görüş olacaq. Yardım üçün dostlara müraciət etmək olar.\nƏqrəb - məhsuldar gündür. Bütün imkanlarınızı işə salın. Mühüm işləri ertələməyin, qətiyyətli olun. İradə və əzm istənilən maneələri dəf etməyə yetərli olacaq. Lakin tək çalışmayın. Müttəfiq və ya tərəfdaş arayın.\nGünün ikinci yarısında travma riski var. Diqqətli olun. Sükan arxasında eştiyatlı davranın.\nOxatan - sinirlənirsiniz, əsəbisiniz. Halbuki buna ciddi səbəb yoxdur. Səhər saatlarındakı düşüncənizdən fərqli olaraq, gün heç pis olmayacaq. Müsbət təmayüllərin təsiri artacaq. Peşəkar mövqeyinizi gücləndlirmək hansı var.\nİşdə rəhbərliklə qeyri-rəsmi şəraitdə danışığın faydası var.\nYaxınlarınızın dəstəyi çox önəmlidir. Sizi anlayacaqlar.\nOğlaq - işgüzar tərəfdaş və ya müttəfiqlərlə ünsiyyət üçün əlverişli gündür. Faydalı bilik əldə etmək, yaxşı məsləhət almaq oloar. Adi nəsnələrə baxışınız, mövqeyiniz dəyişə bilər.\nYeni planların reallaşdırılmasına dərhal başlayın. Uğur əldə edə bilərsiniz.\nDolça - risk mənasızdır. Önəmli işlərdə düşünülməmiş qərarlar verməyin. Tələssəniz çox çətin situasiyaya düşə bilərsiniz. Böyük zəhmət hesabına əldə etdiyinizi itirməyin.\nİşgüzar münasibətlərdə anlaşılmazlıqlar yaranacaq. Ətrafdakı insanlar sizə irad bildirəcəklər.\nAxşam saatlarında müzakirəni konstruktiv məcrada aparın.\nMaliyyə və ya əmlakla bağlı mübahisəni ertələyin.\nBalıqlar - emosional müvazinəti qorumağa çalışın. Çətindir, çünki yaxın ətrafınızdakı insanlar sanki sözü bir yerə qoyaraq səbrinizi sınaqdan keçirmək qərarına gəliblər. Üstəlik, işlərin gedişatı planlaşdırdığınız təki deyil.\nSoyuqqanlı olun, əsəbiləşməyin\n07:49 Günün qoroskopu: Yaxınlarınızla təmaslarınız rəvan olsun Qoç - günün ilk yarısında məhsuldar çalışın. Əməyiniz bəhrəsini verəcək. Gəlir əldə etmək üçün inadkar və qətiyyətli olmalısınız. Tələbələr, şagirdlər, mühəndislər, kommersantlar, memarlar üçün yaxşı gündür. Günün ikinci yarısında tərəfdaş və ya şəriklə danışıqlarınız uğurlu olacaq. Şəxsi\n07:37 Bugün bürcünüz nələr vəd edir? Qoç - bu gün məhsuldar ideyalar sarıdan boldur. İşlərdə yaranan maneə və sədləri dəf edə bilərsiniz. Soyuqqanlı və təmkinli davranın. Adi günlərdən fərqli olaraq daha çox çalışmaq məcburiyyətində qalacaqsınız. Günün ikinci hissəsində bədbinliyə qapılmayın, neqativ fikirlərdən uzaq olun. Bir qədər\n09:20 Bu gün bürcünüz nələr vəd edir? Dünyanın nüfuzlu və məşhur ulduz falları portalları "Horoscope" və "Astrology"yə istinadən bu günün qoroskopunu təqdim edirik Qoç - münaqişəli situasiyalar yaransa da, onları tezliklə çözə bilərlər. Yeni layihəyə başlamaq üçün münasib zamandır. İşdə mövqeyinizi rəhbərliyin nəzərinə çatdırın.\n08:23 Bürclər - 10 noyabr Qoç - fəaliyyət sahəsində anlaşılmazlıqlar və çətinliklər ola bilər. Planlaşdırılmış görüşü təxirə salmalı olacaqsınız. Bəzi işləri ertələyin. Sakit və təmkinli davransanız, qarşılaşdığınız çətinlikləri dəf edəcəksiniz. Günün ikinci yarısıda yeni müttəfiqlərlə çalışa bilrsiniz. Onların sayəsində


Dünyada ilk dəfə sürücüsüz taksilər fəaliyyətə başladı\n13:41 26.08.2016 (Yenilənib 14:07 26.08.2016)\nHələlik 6 ədəd elektrikli avtomobillə başlayan taksi xidməti şirkət tərəfindən bir müddət pulsuz olacaq\nBAKI, 26 avq — Sputnik. Dünyada ilk dəfə sürücüsüz taksilər Sinqapurda fəaliyyətə başlayıb. Sputnik milliyet-ə istinadən xəbər verir ki, bir müddət pulsuz olacaq taksilərin sayının qısa bir zamanda artması gözlənilir.\nSinqapurun "NuTonomy" şirkəti tərəfindən "Google", "Volvo" və "Uber" kimi təşkilatlardan belə, əvvəl başladılan sürücüsüz taksi xidməti böyük əks-səda yaradıb. Hələlik 6 ədəd elektrikli avtomobillə başlayan taksi xidməti şirkət tərəfindən bir müddət pulsuz olacaq.\nFirma ilin sonuna kimi avtomobillərin sayını 12-yə çatdırmağı planlaşdırır. "NuTonomy" şirkəti bu fəaliyyəti 2018-ci ildə genişləndirəcəyi təqdirdə, ölkədə tıxac probleminin həllinə dəstək verəcəyi, beləliklə, bəzi nəqliyyat vasitələrin yola çıxmasına da ehtiyac qalmayacağı deyilib. Avtomobillərdə obyektləri və yolun vəziyyətini davamlı müşahidə edən iki ədəd kamera mövcuddur.\n"NuTonomy" şirkəti 2013-cü ildə qurulub və burada yalnız 50 nəfər çalışır. Şirkətin təsisçiləri Karl Iagnemma və Emilio Frazzolidir. Onlar ABŞ-ın Massaçusetts Texnologiya Universitetinin araşdırmacılarıdır. Onlar eyni zamanda, robotlar və ABŞ-ın Müdafiə Nazirliyi üçün sürücüsüz vasitələrin inkişaf etdirilməsi ilə əlaqədar çalışmalar həyata keçirirlər.\n"Uber", "Volvo", "NuTonomy", sürücüsüz taksi, "Google", Sinqapur, taksi\nBDYPİ rayonlardan "taksi"ylə yalnız "Riyad"adək gəlməyi təklif edir\n“London taksiləri”ndə gediş haqqı artırıldı\nTaksilər üçün "sürpriz" qərar\nTaksi fəaliyyəti üçün lisenziya rüsumları həqiqəti əks etdirmir


Avstraliyada ümumi federal seçkilərdə hakim koalisiya qalib gəlib - AZƏRTAC – Azərbaycan Dövlət İnformasiya Agentliyi\nAvstraliyada ümumi federal seçkilərdə hakim koalisiya qalib gəlib\nTokio, 19 may, AZƏRTAC\nAvstraliya Seçki Komissiyası (AEC) ölkənin federal parlamentinə seçkilərlə əlaqədar bülletenlərin 75 faizini artıq hesablayıb.\nAZƏRTAC xəbər verir ki, ilkin məlumatlara görə parlamentdə yerlərin əksəriyyətini hakim Liberal-Milli Koalisiya (LMK) qazanıb.\nAEC-in son məlumatına əsasən, LMK Nümayəndələr palatasının yeni tərkibində ən azı 74, Leyboristlər 66, müstəqil deputatlar 3 və “Yaşıllar”, “Mərkəz Alyansı” və Katterin Partiyası isə hərəyə bir yer əldə ediblər. Parlamentdəki daha 5 yerin taleyi ölkənin qərb dairələrindəki səslərin hesablanmasından sonra məlum olacaq. Vaxt fərqinə görə burada seçkilər qismən gec başa çatıb.\nXatırladaq ki, Avstraliyada partiyanın və ya partiyalar koalisiyasının seçkilərdə qələbəsi üçün parlamentin aşağı palatasındakı 151 yerdən 76-sını qazanmaq lazımdır. Bu nəticə həmin partiyanın liderinə Baş nazir vəzifəsini tutmaq və öz fraksiyasından olan deputatlarla hökuməti formalaşdırmaq imkanı yaradır. AEC-in məlumatına görə, bütün səslərin hesablanmasından sonra hakim LMK çox güman ki, lazım olan miqdarda mandat əldə edərək hökuməti formalaşdıracaq. Bundan sonra isə həyata keçirməyə başladığı proqramları – miqrasiya proqramının müasirləşdirilməsi, əhalinin daha az gəliri olan hissəsinin vergi yükünün azaldılması, qitənin yol infrastrukturunun inkişafı və digər layihələri davam etdirəcək.\nEkspertlərin rəyinə görə, səsvermənin nəticələrini hakim koalisiyanın, xüsusən də Baş nazir Skott Morrisonun uğuru hesab etmək olar. Məhz bir ildən az müddətdə hakimiyyətdə olan S.Morrison fövqəladə dərəcədə fəal seçki kampaniyası apararaq, seçiciləri səslərini onun partiyasına verməyə inandıra bilib.\nLMK-nin əsas rəqibi hesab edilən, ölkənin böyüklüyünə görə ikinci partiyası olan Leyboristlər Partiyasının seçki kampaniyası isə uğursuz alınıb. Ekzitpolların müxalifətin qalib gələcəyi barədə verdiyi proqnozlara baxmayaraq, onlar müxalifətdə qalıblar. Bu partiyanın lideri Bil Şorten isə partiyasının seçkilərdə məğlubiyyətini etiraf edərək, səsvermənin nəticələrinin rəsmən elan edilməsindən sonra sədr vəzifəsindən istefa verəcəyini bildirib.\nAZERTAG.AZ :Avstraliyada ümumi federal seçkilərdə hakim koalisiya qalib gəlib\nNiderland polisi MH17 işi üzrə şübhəli bilinənlərin həbsinə order verib


Neftçilər metrosunun yaxınlığı 2 otaq , Nizami rayonu Köhnə bina evi satılır\nElan nömrəsi: 418932\nNizami rayonu Neftçilər metrosunun və Araz marketin yaxınlığında 9 mərətəbli binanın 6-ci mərtəbəsibdə 2 otaqlı 1-dən 2-ə düzəldilmiş normal təmirli mənzil Təcili olaraq satılır. mənzil olduqca rahatdır, heç bir problemi yoxdur. Su, qaz, işıq daimidir. Sənədi çıxarışdır. Bütün infrastruktura yaxın ərazidir. Məktəblər, bağçalar, supermarketlər var. Maraqlanmaq istəyənlər buyursun. Real alıcıya real endirim də olacaq.\nBaxılıb: 920 , Tarix: 28.09.2019 Göndər\nev alqi satqisi ev elanlari h2h az elanlar ev satilir upsize kremi nomreler azercell elanlar kamera sumqayitda 2 otaqli kiraye evler 2020 kombi ustasi kondisioner ustasi kurslar images small tezbazar.az


Əyləc disklərinin parametrlərinə və ölçülərinə görə seçilməsi\nƏyləc disklərinin parametrlərinə görə seçilməsi\nBu səhifədə göstərilən parametrlərə görə əyləc disklərini seçə bilərsiniz\nHündürlük: от 14 до 126 мм\nHündürlük от до мм\nQalınlıq: от 7 до 38 мм\nQalınlıq от до мм\nDiametr: от 178 до 400 мм\nDiametr от до мм\nSeçim veb linki artıq kopyalana bilər!\n22.01.2018 NIBK kataloqu yükləndi\n20.05.2017 ATE kataloqu yükləndi\nXoşbəxt seçim !!!\nалексей: Audi a6 s52001god.priobrel. arxa əyləc disklərini dəyişdirmək istədi.qüsur diametri ilə alınmış 245. uyğun deyil.stoyat diametri280mm.vylet35. haraya sığacağını tapa bilmir.\nХамзат: Mercedes G 6.3 üçün təkərlər\nпавел: Yaxşı gün! Zəhmət olmasa Subaru Sambar TT2-386655 orijinal nömrəsi 26300-TC002 üçün ön havalandırılan diskləri seçməyimə kömək edin.\nалександр: salam 255.48y28y100 diskləri götürməyə kömək edin\nвячеслав: havalandırılan bir disk diametri seçməyə kömək edin 300-304 hündürlüyü 81.5 cən. deliklər 159 saplamalar arasındakı məsafə 100\nЮрий: Arxa havalandırılan əyləc diskləri 280d, bolt naxışı 5x114.3, gövdə ölçüsü 76 seçməyimə kömək edin.\naman: Salam, 255 * 47 * 68 ölçüsünü tapa bilmirəm\nПетр: Yük maşınının üstündə əyləc təbili tapa bilmirəm, xahiş edirəm\nРоман: Faydalı sayt. Telefonda ölçülər təyin etmək əlverişli deyil\nАндрей: Salamlar, çox əzab çəkirik, Nissan Y30 cerdric / gloria üçün hissə nömrəsi N331N32 üçün arxa əyləc disklərinə ehtiyacımız var, bacarsanız kömək edin\nСергей: Əslində, disklərin ölçüsünə görə seçilməsi çox kömək etdi, təşəkkürlər!\nМихаил: Ölçülü disk seçimi çox kömək etdi, təşəkkürlər\nпавел: axşamınız xeyir, təxminən eyni ölçüdə əyləc disklərinə ehtiyacımız var\nвладимир: analoq götürmək mümkündürmü?\nРоман: Yaxşı gün. Bütün Skoda üçün bir sıra ölçüləri təyin etdi, lakin təəssüf ki, sistem işləmədi. Axtarış baş vermir.


Amerika qəzetindən MÜDHİŞ RZA ZƏRRAB İDDİASI\nTürkiyə və İran vətəndaşı, iş adamı Rza Zarrabın 27 noyabrda ABŞ-ın Nyu-york şəhərində başlaması gözlənilən məhkəmədə sürpriz bir hadisə olub. Məlumatlara görə, Zarrabın özünə yönəldilən ittihamları qəbul edə biləcəyi qeyd olunub.\n“New York Times” (NYT) qəzetində yer alan xəbərdə Rza Zarrabın vəkillərinin müdafiə üçün lazım olan əsas sənədləri məhkəməyə təqdim etməməsi ittihamların qəbul ediləcəyi fikrini yaradıb. İddianın digər bir müttəhimi Halkbankın baş direktorunun müavini Məmməd Xaqani Atillanın da bazar ertəsi günü məhkəməyə təqdim etdiyi sənədlərdə Rza Zarrabın sentyabr ayından bu yana iş barəsində heç bir prosesə qatılmaması ilə bağlı fikir ifadə etməsi sözügedən iddiaları gücləndirib.\n“New York Times”, Zərrab və vəkillərinin ittihamnaməyə əlavə olunan yeni iddialar məsələsində əlavə müdafiə sənədlərini çatdırmaq üçün bazar ertəsi gecə yarısına qədər zamanın olduğunu, ancaq müdafiə tərəfinin bununla bağlı məhkəməyə hər hansı bir sənəd təqdim etmədiyini yazır.\nMəhkəmə üçün hakimlərin seçilməsi məsələsində də Zarrabın vəkil briqadasının mümkün məhkəmə üzvlərinə seçki prosesində çatdıracaq sualların da təqdim olunmadığı qəzetdə qeyd olunur.\n“New York Times”, Zarrabın vəkil qrupuna rəhbərlik edən Bencamin Barfmandan görüş tələb etdiklərini, ancaq bir cavab almadığını da yazır.\nQeyd edək ki, Zərrab və Atilla, ABŞ-ın İrana tətbiq etdiyi sanksiyaların qeyri-qanuni yollarla pozulmasında ittiham olunur.


Doğrudur, ümumi vəziyyət elə də ürəkaçan deyil. Maddi sıxıntılar və bütün bunların səbəb olduğu ailə-məişət münaqişələri, təhsil və səhiyyə problemləri və s. və i. a.\nBütün bunların fonunda təsəlli tapa biləcəyimiz, “ac qulağım, dinc qulağım” deyə biləcəyimiz məsələlər də var. Məsələn, bizdə terror hadisələri, dini ixtilaflar, irqi münaqişələr, mafiya hökmranlığı yoxdur. Hansı ki, dünyanın yarısından çoxu bu qorxunc bəlaların caynağında çabalayır.\nBizim insanımız üçün odlu silahlar o qədər əlçatmazdır ki, öz cinayət planlarını da soyuq silahlarla həyata keçirir. Adicə cinayət xəbərlərində tez-tez oxuyuruq ki, kimsə kimisə bıçaqladı, boğdu, başına küt alətlə vurdu və s. Ən son silah və bomba cinayətlərini bizim mediadan nə vaxt oxuduğumu da xatırlamıram.\nBelə olan halda, bugünkü seriallarımızda kütləvi şəkildə nümayiş olunan qara paltarlı, gur saqqallı, ciddi baxışlı, silahlı, bombalı, mühafizəçili, sürücülü obrazlar hardan yaranıb? Ən dəhşətli güllə səslərini sonuncu dəfə Neft Akademiyasındakı terror hadisəsində eşidən Bakı şəhərində bu qədər terrorçu harda gizlənib? Yerli seriallarda gördüyümüz bu dəhşətli atışmalar, amansız vuruşmalar, basqınlar, hücumlar harada, nə vaxt və necə baş verir ki, bizim ruhumuz da duymur?\nSerial haqqında mükəmməl bir deyim var: günlük sənət. Bəli, serial gündəlik məişət hadisələrinin obrazlı təsviridir. Tarixi və ümumbəşəri əhəmiyyəti olmadığı halda, bir serial bu gün var, sabah yoxdur. Bizdə də tarixi və ümumbəşəri mövzulara müxtəlif səbəblərə görə müraciət olunmadığından, gündəlik mövzular qələmə alınır və ekranlaşdırılır. Bizim gündəlik yaşamımızda isə terrorun, mafiyanın zərrə qədər də yeri yoxdur.\nBizim gündəlik yaşamımızın ən böyük cinayəti əli təsbheli məhəllə uşaqlarının küçə tinlərində, narkomaniyanın təbliğ olunduğu meyxanalara qulaq asmasıdır, o da elə həmin küçənin tinində qalır. Çünki bu adamların nə narkotik maddə almağa, narkotik vasitə biznesi qurmağa pulu var, nə də ki, qoşulmaları üçün bir mafiya. Ölkənin daxili asayişi bu mənada mümkün qədər yaxşı qorunur.\nMaraqlı olan odur ki, bu asayişin qorunmasında əməyi olan Daxili İşlər Nazirliyi və Dövlət Təhülkəsizlik Xidməti yerli müəlliflərin, rejissorların, aktyorların bu absurd məhsullarına etiraz etmir. Doğrudan da bunu əməyin itirilməsi hesab etmək olar. Bu qədər əziyyət çək, ölkədə bu mənada asayişi təmin et, sonra da kimlərsə durub cəmiyyətin gündəlik həyatından serial çəkib, ölkəni mafiyanın, terrorun, kütləvi qətllərin, cinayətlərin əlində oyuncaq kimi təqdim etsin.\nƏgər müvafiq orqanlar bu məsələ ilə məşğul olmağa vaxt tapmırsa, bununla bağlı Mədəniyyət Nazirliyinə, Milli Televiziya və Radio Şurasına müraciət ünvanlayıb məsələnin həllini tələb edə bilər. Əlbəttə, biz yenə də iki mühüm məsələni bir-birinə qatmamalıyıq. Konstitusiyanın 51-ci maddəsinin 1-ci bəndində deyildiyi kimi: “Hər kəsin yaradıcılıq azadlığı vardır”.\nƏgər bir müəllif dünyanın ümumi problemləri olan silah al-veri, narkotik al-veri, insan al-veri, orqan mafiyası kimi mövzularda əsər yazıb, rejissorlar da bunu işləmək istəyərsə, buna heç kəs müdaxilə edə bilməz. Bu mövzulara film də çəkmək olar, serial da. Lap teatrda da səhnələşdirmək olar.\nLakin söhbət bir azərbaycanlının gündəlik yaşamından, sıravi vətəndaşımızın həyatından gedirsə, burda terrorun, mafiyanın zərrə qədər də yeri yoxdur. Əgər ölkədə bu cür qruplaşmalar varsa, bu qətllər baş verirsə, o zaman bu gizli mafiyalar, bu qaranlıq yeraltı aləm harada yerləşir? Yəqin ki, bu sualın cavabını həmin serialların müəllifləri, rejissorları bilir.